Tamendawt 2016 s tmazight .pdf
À propos / Télécharger Aperçu
Ce document au format PDF 1.5 a été généré par Microsoft® Office Word 2007, et a été envoyé sur fichier-pdf.fr le 14/05/2016 à 20:41, depuis l'adresse IP 84.214.x.x.
La présente page de téléchargement du fichier a été vue 860 fois.
Taille du document: 779 Ko (45 pages).
Confidentialité: fichier public
Aperçu du document
TAGDUDA TAZZAYRIT TAMAGDAYT TAƔERFANT
TASELWIT N TEGDUDA
tamendawt
TAMENDAWT
6 seg meɣres 2016
TAZRAWT
Aɣref azzayri d aɣref ilelli, yeɣtes ad yeqqim d ilelli.
Amezruy-is n wacḥal n yigiman n yiseggasen d ssnesla n yimennuɣen yeǧǧan
Ldzayer ad tili dima d akal n tlelli d ugemmir.
Deg umezruy, tufa-d iman-is deg tlemmast n yineḍruyen imeqranen i d-yellan
deg Ugrakal. Lezzayer tufa deg tarwa-s, seg tallit n Numidya d yimennuɣen
aydeg d-yufrar Lislam armi d ṭṭradat n yimennekcamen, irgazen n tlelli, d tdukli
d ufara, am wakken i d-yefka ibennayen n yiwanaken imegdayen ineɛmaṛen
yennernan deg talliyin-nni n ccan ameqran d talwit.
Amenzu n Wamber 1954 yella d tagnit n ussenfali ameqran i as-inejṛen abrid i
yimal-is. D tifrat n tzernanin ay yettwasmersen mgal yidles-ines, azalen-is d
yisegren igejdanen n tmagit-ines i yellan d tinneslemt, tiɛɛuṛba d timmuzɣa. S
wakka, amenzu n Wamber yeẓẓa amennuɣ amiran deg yizri amangan n weɣlan.
Aɣref yeddukklen, deg tazwara, deg umussu aɣelnaw, syen ɣer-s deg Terni n
Weslelli Aɣelnaw, yefka idammen-is i wakken deg waful amazday deg tlelli d
tmagit tadelsant taɣelnawt iɣer yuɣal am wakken ay yessuli tisuda yellan s tidet
d tiɣerfanin.
Ɣer taggara n ṭṭrad aɣerfan d-yesɣersen azarug s leṛwaḥ n lemxeyyer deg
warraw-is, s ṛṛay n Terni n Weslelli Aɣelnaw d Tredsa n Weslelli Aɣelnaw,
yerra-d uɣref azzari awanak atrar anayan s tehti d taceṛt.
Aɣref yumnen s yefranen imazdayen, yessayes-d tirennawin tiɣtasanin i dicefɛen tibaɣurin tiɣelnawin d ussebded n uwanak i lmendad-is weḥd-s, yeḥkem
s tlelli melba leḥṛis abeṛṛani.
Maca aɣref azzayri yedder takesna taɣelnawt i qrib yesdermen tamurt. S teflestines d tuḍḍfa deg tdukli i yeɣtes ad yesseddu tasertit n talwit d wemsuɣal
aɣelnaw i d-yefkan igumma i yebɣa ad yeḥrez.
Lebɣi n weɣref d aḥuddu n Lezzayer seg lfetna, takriḍt d tiḍḍurfa, s uleqqem n
wazalen-is ibaḍniyen d inɣermayen, n ummeslay, n ussemsuɣal d tegmat, aya s
uqader n tmenḍawt d yisuḍaf n tegduda.
Aɣref yezgan d ameɣnas n tlelli d tugdut, yeṭṭfen deg tnaya-ines d uzarug
aɣelnaw, yebɣa, s tmenḍawt-a, ad yessali tisuda tigejda-nsent d attikki n yal
Tazzayrit d Uzzayri deg ussefrek n lumuṛ inagduden ara d-yeglun s teɣdemt
-2-
tanmettit, s ussemsawi d tlelli i yal yiwen deg ukatar n uwanak amagday
agdudan.
Tazwarayt n usaḍuf i yedmi weɣref adzayri s weqbal n tmenḍawt-a yellan s
timmad-is d assirem-ines, d agummu n tumert-is, d afaris n ussenfali anmetti
alqayan.
Tamenḍawt tezga-d nnig medden meṛṛa, d nettat i d asaḍuf agejdan ara iḍemnen
izerfan d tlelliyin n yemdanen d yegrawen, am wakken ara tḥareb ɣef wayen ara
yefren weɣref, ad asen-terr azal i wid i d-yettwafernen akken ad qedcen deg
wayen i asen-yefka usaḍuf, am wakken ara treṣṣi tamlellit tamagdayt s webrid n
tefranin tilelliyin tiluganin.
Tamenḍawt teḍmen beḍḍu n yiduba, azarug n teɣdemt, ammesten aɣedman d
uswaḍ n tigawt n yiduba inagduden deg tmetti ideg tuɣ tsaḍuft d uǧǧuǧǧeg n
wemdan deg yal tama.
Aɣref azzayri yeṭṭef deg yefranen-ines akken ad yessenqes i warsemsawi
anmetti d tukksa n meḥyaf gar temnaḍin. Am wakken ara yeqdec I ussali n
tdamsa tafarist, tasmenyifit deg webrid n unegmi amezgi d weḥraz n twennaḍt.
D ilemẓiyen i d anemmas n umyadar aɣelnaw, n yecqerriwen idamsanen,
inmettiyen d yidelsanen imi d nitni s timmad-nsen I d yinesbaɣuren igejdanen,
nitni akked tsutiwin i d-yetteddun.
Yettkel weɣref ɣef tezmert-is akken ad yettikki deg ufara adelsan, anmetti d
udamsan n umaḍal n wass-a d uzekka, acku isenned ɣef wazalen ibaḍniyen i dyuɣen aẓar seg umezruy, seg wansayen n tamsetlelt d teɣdemt.
Lezzayer d akal n tinnslemt, d amur ur nettwakkas seg Lmeɣreb Ameqran, d
tamurt taɛṛabt, tagrakalt, d tafrikant, ɣur-s iseɣ s tegrawla n umenzu n Wember d
leqder i tessaweḍ tekseb-it, teḥrez-it i lmend n waddud-is s idis-is n yimennuɣen
uɣdimen deg umaḍal.
Iseɣ, iseflan, tamasit d tuṭṭfa tangallawt n uɣref azzayri deg tlelli akked teɣdemt
tanmettit d ṭṭmanat tufririn n uqader n yimenzayen n tmenḍawt-a i yeddem uɣref
akken ad tt-id-yeǧǧ i tsutwin i d-yetteddun, tarwa taḥṛuṛt n yimezwura yessulin
timetti tilellit.
Tazwart-a d aḥric ur nettwakkas seg tmenḍawt.
-3-
AZWEL AMEZWARU :
IMENZAYEN IMATUTEN YESSEDDUYEN TIMETTI TAZZAYRIT
IXF I : ƔEF LEZZAYER
AMAGRAD 1 : Lezzayer d Tagduda Tamagdayt Taɣerfant.
D yiwet, ur tbeṭṭu.
AMAGRAD 2 : Lislam d ddin n uwanak.
AMAGRAD 3 : Taɛṛabt d tutlayt taɣelnawt tunṣibt.
Taɛṛabt ad teqqim d tutlayt tunṣibt n uwanak.
Yettwasbedd-d Useqqamu Unnig n Tutlayt Taɛṛabt ddaw leɛnaya n Uselway n
Tegduda.
Ad d-yelhu Useqqamu Unnig s usnerni n tutlayt taɛṛabt d usewseɛ n usemresines deg yeḥricen ussnanen d yitiknulujiyen s usebɣes n usuɣel ɣer taɛṛabt.
AMAGRAD 4 : Tamaziɣt daɣen d tutlayt taɣelnawt tunṣibt.
Ad d-yelhu uwanak s wesmil-ines d usnegmu-ines deg tentaliyin merra
yettwaseqdacen deg tmurt.
Tettwasbedd-d Tkadimit Azzayri n tutlayt tamaziɣt ddaw leɛnaya n Uselway n
Tegduda.
Ad d-telhu Tkadimit-a d uheggi n tegnatin i wesmil n tmaziɣt n useḍru n uẓayerines d tutlayt tunṣibt, aya s usenned ɣef yinadiyen n yimazzayen.
D asaḍuf agmanan ara d-yesbanen amek ara d-yili useḍru n umagrad-a.
AMAGRAD 5 : Tamanaɣt n Tegduda d LEZZAYER.
AMAGRAD 6 : Asenǧaq aɣelnaw d yimseɣret aɣelnaw d ayen i d-tḥeṛṛ
tegrawla n umezwaru n wember 1954. Ur ttbeddilen ara.
Sin n yizamulen-a n tegrawla, yuɣalen d wid n Tegduda, hata wudem-nsen:
1- Asenǧaq Aɣelnaw d azegzaw d umellal, deg tlemmast-is rsen yitri d tazzirt d
izeggaɣen.
-4-
2- Imseɣret aɣelnaw d “Qassaman” s tseddarin-ines merra.
Azwil n uwanak yettwabeggen-d s usaḍuf.
IXF II : ƔEF UƔREF
AMAGRAD 7 : D aɣref i d aɣbalu n yal adabu.
Tanaya taɣelnawt d ayla n weɣref i yiman-is.
AMAGRAD 8 : Ala aɣref i izemren ad yennal tamenḍawt.
Ad yessili weɣref tanaya-ines s ttawil n tsuda i yefka i yiman-is.
Ad tt-yessili daɣen weɣref s ttawil n tsefrant d yigensasen yettwafernen.
Yezmer Uselway n Tegduda ad yessuter srid rray n weɣref.
AMAGRAD 9 : D aɣref ara yefken i yiman-is tisuda ilmend n :
- Useḥbiber d useǧhed n tnaya d uzarug iɣelnawen;
- Useḥbiber d useǧhed n tamagit d tdukli tiɣelnawin ;
- Useḥbiber ɣef tlelliyin n llsas n uɣerman d uǧǧuǧǧeg anmetti, adelsan n uɣlan ;
- Usmil n teɣdemt tanmettit ;
- Tawakksa n umgerrad gar temnaḍin deg unegmi ;
- Usebɣes n usali n tdamsa seg yal udem ara yefken azal i akk tizemmar
tigamanin, talsanin d tussnanin n tmurt.
- Ustan n tdamsa taɣelnawt mgal akk lecɣal yeffɣen i usaḍuf d urɣam, asgufsu,
isettiyen yeffɣen i usaḍuf, ljuṛ, aḥwaṣ akked tukksa n ssɛaya beṛṛa i usaḍuf.
AMAGRAD 10 : Tisuda gedlent ɣef yiman-nsent :
- Tisemras tiqburin n tixummest, timeẓremnaḍin d meḥyaf.
- Asebded n wassaɣen n wammud d tagelt.
- Tisemras ixulfen ansayen n Lislam d wazalen n tegrawla n Wember.
AMAGRAD 11 : D aɣref ara ifernen igensasen-is s tlelli.
Tagensest n weɣref ur tesɛi tilas, anagar tid yersen di tmenḍawt akked usaḍuf n
tefranin.
IXF III : ƔEF UWANEK
AMAGRAD 12 : Yettagem-d uwanek taselkent-ines d tilin-is deg lebɣi n uɣref.
-5-
Amensay-ines : “S uɣref i uɣref”. Awanek yemmug ad yeqdec kan ɣef uɣref.
AMAGRAD 13 : Tettwasemras tnaya n uwanek ɣef wakal d yigenni d yillel n
tmurt.
Akken daɣen i yessemras uwanek lḥeq-ines anayan i d-yesbedd uzref agreɣlan
ɣef yal adeg n tallunt n yilel-ines.
AMAGRAD 14 : Akken yebɣu yili, ur yezmir ad yeǧǧ neɣ ad isemmeḥ deg
wamur n temnaḍt n wakal n tmurt.
AMAGRAD 15 : Awanek yebdded ɣef yimensayen n tuddsa n tugdut d ufraq n
yiduba akked teɣdemt tanmettit.
Aseqqamu ufrin d akatar ideg yettenfali lebɣi n ugdud d usemres n uswaḍ n
tigawt n yiduba imagdanen.
Yessebɣes uwanek tugdut tamekkit deg tmazdayin tidiganin.
AMAGRAD 16 : Timazdayin n uwanek d taɣiwant akked lwilaya.
Taɣiwant d tamazdayt taddayt.
AMAGRAD 17 : Aseqqamu ufrin d adda n waraslemmes, akken daɣ i tella d
adeg n tikkin n yineɣrimen deg useddu n temsal timagdanin.
AMAGRAD 18 : Ayla amagdan d ayla n tmezdayt taɣelnawt.
Tesdukkel ayen yellan ddaw n tmurt, lminat d yimɣizen, tiɣbula n ugama n
ssehd, ibaɣuren inuzalen d ssɛayat yellan di yal tamnaḍt n tmurt, azara, aman d
wayen yellan deg yillel akked tẓegwa.
Akken daɣen i teɛna allalen n usiweḍ s ttawil n tmacint, n yiɣerruba akked
tmesrifgin, teɛna ula d lbuṣta d tgaywalt akked ssɛayat-nniḍen yersen deg
usaḍuf.
AMAGRAD 19 : Awanek ad yeḍmen asemres iwulmen n teɣbula n tmurt d
useḥbiber fell-asent i tsutiwin i d-itteddun.
Awanek ad yesten ɣef wakal n tmekrezt.
Awanek ad yesten daɣen ɣef teɣbula n waman di tmurt.
-6-
Aṣaḍuf ad d-yeg tarrayin n usemres allalen n tigin n waya.
AMAGRAD 20 : Tettwasbadu-d taɣult taɣelnawt deg usaḍuf.
Tesdukkel taɣulin timagdanin d tusligin, n liwilaya akked tɣiwant.
Aseddu n taɣult taɣelnawt yettili-d akken yella deg usaḍuf.
AMAGRAD 21 : Asuddes n tnezzut ɣer berra yettwamras ddaw leɛnaya n
uwanek.
D aṣaḍuf i d-yesbeddaden tiwtilin n usemres d tesweḍt n tnezzut ɣer berra.
AMAGRAD 22 : Tukksa n wayla tezmer ad tili s usaḍuf.
Tettwaɣerm-d wazal n wayen i yettwakksen s leɛdel.
AMAGRAD 23 : Ur zmirin twuriwin d tseɣnin i sqedcent tisudwin n uwanek ad
uɣalent d aɣbalu n usebɣer wala d allal i usfaydi uslig.
Yal amdan iwumi tettwanefk twuri tunnigt deg uwanek, yettwafernen deg kra n
useqqamu adigan, ama d ufrin neɣ sersen-t-id deg kra n useqqamu neɣ n tsuddut
taɣelnawt, yessefk fell-as ad d-yini akk ayen i yesɛa d ttrika deg tazwara akked
taggara n tesɣent-is.
Asaḍuf yesbedd-d ttawilat n usemres n yimagraden-a.
AMAGRAD 24 : Attɛeddi s twuri yettɛaqab-it usaḍuf.
Tettwaɣerm-d wazal n wayen i yettwakksen s leɛdel.
AMAGRAD 25 : Tasarayt n tedbelt yettwaḥrez deg usaḍuf.
AMAGRAD 26 : Awanek d amasay ɣef tɣellist n yimdanen d ssɛayat.
AMAGRAD 27 : Awanek ad ixdem iwakken ad yeḥrez izerfan d tanfiwin n
uɣerman deg tmura tiberraniyin s uqadaṛ n usaḍuf agraɣlan, imtawayen akked
tmura n umagar d tneflust taɣelnawt d tin n tmura ideg yezdeɣ.
Awanek ad yelhu s useḥbiber ɣef tmagit n yiɣermanen izedɣen deg tmura
tiberraniyin, ad yesseǧh-d assaɣen-nsen akked uɣlan, d uttikki-nsen deg
usnegmu n tmurt iseg i d-uɣen aẓar.
AMAGRAD 28 : Tzemmalt Taɣelnawt Taɣerfant ara d-yessuddsen s userked d
usnegmu n unezmar n temḥaddit n uɣlan.
Taẓemmalt Taɣelnawt Taɣerfant ad telhu s useḥbiber ɣef timmunent taɣelnawt
d umḥaddi ɣef tnaya taɣelnawt.
D nettat ara d-yelhen s umḥaddi ɣef tyiwent d timadit n wakal n tmurt, aseḥbiber
ɣef wadeg n wakal-is d wadeg n yigenni-ines d wadeg-is deg yillel.
-7-
AMAGRAD 29 : Lezzayer tegdel ɣef yiman-is abrid n Ṭrad d tukksa n tnaya d
tlelli i yigduden-nniḍen.
Ad texdem akk tazmert-is akken ad tefru timsal tigraɣlanin s ubrid n talwit.
AMAGRAD 30 : Lezzayer tbedd ɣer yidis n yigduden deg umennuɣ-nsen ɣef
uslelli asertan, d udamsan, d uzref-nsen i ufrekman, mgal tamuḥeqranit yebnan
ɣef sseka.
AMAGRAD 31 : Lezzayer tedda deg ubrid n twizi tagraɣlant akked usnerni n
wassaɣen n tdukkli gar yiwunak, ɣef llsas n usemsawi d tenfit n wagar-asen
akked waranekcum di temsal tigensayin. Tettqadar imenzayen d yiswiyen n
urkawel n tuddsa n Waɣlanen yeddukklen.
IXF IV: ƔEF YIZERFAN D TLELLIYIN
AMAGRAD 32 : Msawan yiɣermanen sdat n usaḍuf, ur d-tettili kra n
tmuḥqranit ɣef ssebba n tlalit, n sseka, n wuzuf, n tidmi neɣ kra n umaɣlay d
tagnit timanit neɣ tanmentit.
AMAGRAD 33 : D asaḍuf i d-yesbaduntaɣlent tazzayrit.
Deg usaḍuf i llant tewtilin n ussasi, n uḥraz, d tukksa d uneɣlluy n teɣlent
tazzayrit.
AMAGRAD 34 : Tisuddwin beddent iwakken ad snekdent amsawi n yizerfan
deg yiɣanen n yal iɣarmanen d tɣarmanin s tukksa n wuguren mgal afsay n
umdan d wayen ara yagin attiki-ines di tudert tasertantt, tadamsant, tanmentit d
tdelsant.
AMAGRAD 35 : Ad d-yefk uwanek afud i usmil n yizerfan isertanen n tmeṭṭut
s usnerni n tegnatin n ugenses-ines deg yiseqquma yettwafernen.
D asaḍuf agmanan ara d-yesbanen amek ara d-yili useḍru n umagrad-a.
AMAGRAD 36 : Awanek ad yesseḥbiber ɣef usemsawi gar urgaz akked tmeṭṭut
deg ayen yerzan ixeddim.
Awanek yessebɣas asmil n tmassit n tmeṭṭut deg tsuddwin d tdeblin tizuyaz
akked deg tkebbaniyin.
AMAGRAD 37 : Ilmeẓyen d afud yeddren deg usali n tmurt.
Asnerni n tzemmar-nsen d usfezwi-nsen d awanek ara d-yelhun yis-sen.
-8-
AMAGRAD 38 : Tilelliyin tigejdanin akked yizerfan n umdan d iɣarmanen
ttwasnekkden.
D ayla yezdin Izzayriyen d Tezzayriyin, yewwi-d ad seḥbibren fell-asen, ad tenssiwḍen seg tsuta ɣer tayeḍ iwakken ad ten-ḥerzen mgal beṭṭu d truẓi.
AMAGRAD 39 : Aḥuddu uslig neɣ s ubrid n tdukkliwin ɣef yizerfan igejdanen
n umdan d tlelliyin tusligin d tegrawanin yettwasenkked.
AMAGRAD 40 : Awanek yeḍmen nnif d lḥerma n umadan .
Yettwagdel yal udem n tekriḍt ama d taɣarant neɣ d tafekkant.
Isnekyasen imsuḍen, waralsan neɣ ubxisen imerret-iten usaḍuf.
AMAGRAD 41 : Arkaḍ n yizerfan d tlelliyin akked unali n tfekka d tdemyant n
umdan imerre-iten usaḍuf.
AMAGRAD 42 : Tilleli n twengimt d tlleli n tikti ulac win ara tent-isamin.
Asemres n tfelsiwin yettwaḍmen s wannuz sdat n usaḍuf.
AMAGRAD 43 : Tilleli n usefti d uzenzi d azref, ad tettwasemres s wannuz
sdat n usaḍuf.
Awanek ad yexdem iwakken ad isselhu tagnit n usefti. Ad yessebɣes, war
maḥyaf, asefti n tkebbaniyin yellan s idis n unegmu n tdamsa taɣelnawt.
D Awanek i d buzeggan ssuq. Aṣaḍuf yeseḥbibir ɣer izerfan n yimsudar.
Aṣaḍuf yegdel taseglut d timsenyift warsaḍuf.
AMAGRAD 44 : Tilelli n usnulfu aggagan, aẓuran d wussnan tettwasenkked i
uɣarman.
Asaḍuf yeḥrez izerfan n umeskar.
Tadrest n kra n uḍris neɣ n uklas neɣ n kra n wallal n taywalt neɣ yisallen, ur dyettili ara war asireb aɣedman.
Tilelliyin tikadimiyin d tlelliyin n unadi ussnan ttwasnekkdent. Ttwasemrasent s
wannuz sdat n usaḍuf.
-9-
Awanek ad yeqdec i usmel d tririt n wazal i unadi ussnan ilmend n usnegmu
amezgan n uɣlan.
AMAGRAD 45 : Azref ɣer yidles yettwasenked i uɣerman.
Awanek ad iseḥbiber ɣef tgemmi tadelsant taɣelnawt tangawt d war tangawt am
wakken ar t-yeḥrez.
AMAGRAD 46 : Tudert tusligt d yisseɣ n uɣarman ur ten-yettsami yiwen yerna
yeḥrez-itent usaḍuf.
Tettwasenked lbaḍna n tebratin akked taywalt n umadan s wudmawen-is merra.
Ulac kra n usami n yizerfan-agi, war asireb aɣedman. Asaḍuf yemret yal asami n
umagrad-a.
Aseḥbiber ɣef umdan mgal aseqdec n yisefkan usligen d azref agejdan
yettwasenkked deg usaḍuf yesseḥbibiren fell-as.
AMAGRAD 47 : Awanek isenkked anekcum mebla tesriḥ ɣer tnezduɣt.
Ur yezmir ad yili uḥettec n uxxam anagar s wannuz sdat n usaḍuf.
Ḥala s wannaḍ yuran sɣur adabu aɣedman i yezmer ad d-yili uḥettec n kra n
uxxam.
AMAGRAD 48 : Tilleliyin n umeslay, n tdukkli d unejmaɛ ttwasnekkdent i
uɣerma.
AMAGRAD 49 : Tilelli n tmesbanit tismekkit tettwasenkked i uɣerman s
wannuz sdat n usaḍuf ara isersen tisaɣliyin ilmend n waya.
AMAGRAD 50 : Tilleli n tɣamsa yettwarun, n tilliẓrin d yiẓedwan n yisallen
tettwasenkked. Ur tezmir ad yili kra n tedrest fell-asent.
Tilleli-a ur tezmir ad tili d allal i usexnunes n yiseɣ, taruẓi n tlelli d yizerfan n
wiyaḍ.
Asnezwi n yisallen, d tiktiwin, tugniwin di tlelli yettwasenkked s wannuz sdat n
usaḍuf u sdat n tirmeskilin tiɣelnawin d-icudden ɣer ddiyana d yidles d
wansayen n uɣlan.
- 10 -
Tirmeggilt n tɣamsa ur tezmir ad tettumret s tukksa n tlelli.
AMAGRAD 51 : Awwaḍ ɣer yisallen, isemlan d yigemmaḍ akked usmezwinsen ttwasnkkden i uɣarman.
Asemres n uzref-a ur ilaq ara ad d-yeglu s uɛfas n tudert n umdan, ɣef yizerfan n
wiyaḍ, d tenfiwin tizerfanin n tkebbaniyin d yisutar n tɣellist taɣelnawt.
D asaḍuf ara d-yesbanen amek ara d-yili useḍru n umagrad-a.
AMAGRAD 52 : Azref n uslali n yikabaren isertanen yettwasenked .
Azref-a ur yezmir ad yili d allal i uɛfas ɣef tlelliyin tigejdanin, ɣef wazalen d
yisbeddan n tmagit taɣelnawt, ɣef tdukkli taɣelnawt, ɣef tɣellist akked timmadit
n wakal aɣelnaw, ɣef uzarug n tmurt, ɣef tnaya n ugudu akked d talɣa tgdudant
n uwanek.
S uqadar n yimenzayen n tmendawt-a, ur yezmir ad yili uslali n yikabaren ɣef
llsas n ddin, n tutlayt, n sseka, n wuzuf, n yimahilen neɣ n temnaḍit.
Adellel ikabaren ur yezmir ara ad yessexdem iferdisen d-yettwabedren di
tseddart ufella.
Yettwagdel kennu ikabaren isertanen ɣer kra n tenfiwin tiberraniyin ama ɣer
ikabaren ama ɣer tdukkliwin.
Ur yezmir kra n ukabar ad yewwet s yiɣil d uḥettem akken bɣun ilint.
Isefkan d yiɣanen-nniḍen ad d-ttwasbegnen s usaḍf agemnan.
AMAGRAD 53 : S wannuz sdat n umagrad 52 n ufella, ikabaren n tsertit
yettwarugen sɛan azref ɣer waya :
- Tilleli n tikti, n umeslay d temlilit;
- Akud deg wallalen n taywalt iẓuyar, ad yeddu almend n ugenses-nsen di tmurt;
- Wid yettikin deg ugraw aɣelnaw, sɛan azref ɣer tedrimt, am akken dyettwabeggen deg usaḍuf.
- Aselken n udabu amnaḍan neɣ aɣelnaw, s wudem n temlellit tamagdayt s
wannuz sdat n yimenzayen n tmendawt-a;
- 11 -
D asaḍuf ara d-yesbanen amek ara d-yili useḍru n umagrad-a.
AMAGRAD 54 : Azref n uslali n tdukkliwin yettwasenkked.
Awanek yessebɣas afessay n umussu asdukklan.
Asaḍuf agemnan ad d-yessebgen tiwtilin n uslali n tdukkliwin.
AMAGRAD 55 : Yal aɣerman iwumi ur ttwakksen ara izerfan-is iɣermiyen d
yisertanen, yesɛa azref ad yefren anda ara yezdeɣ, d wanda ara yeddu deg wakal
aɣelnaw.
Azref n unekcum neɣ n tuffɣa seg wakal aɣelnaw yettwasenkked.
Anagar s tannaḍt yuran s-ɣur adabu aɣedman i izemezn ad tekkes izerfan-a i
tallit ibanen.
AMAGRAD 56 : Yal amdan ad yeqqim d amelsi alamma tettwabeggen-d lfalṭas sdat ccreɛ ara s-yefken ttawilat akken ad iḥudd ɣef yiman-is.
AMAGRAD 57 : Imeɣban sɛan azref i tallelt taɣedmant.
Aṣaḍuf ad d-isebgen tiwtilin n useḍru n waya.
AMAGRAD 58 : Yiwen ur yezmir ad yettuneḥsab d amfalṭi anagar ma yella
usaḍuf yeffeɣ-d send lfalṭa-nni.
AMAGRAD 59 : Ur d-yettili ucaraɛ, aḥbas neɣ aqeṭṭe anagar ma llant tewtilin
d-ibeggen usaḍuf akked wudmawen i asent-yefka.
Tiwtilin n uqeṭṭeb uɛḍil ad d-yili s usaḍuf ara d-ibegnen akud, d tɣeznin akked d
useɣzef-ines.
Asaḍuf yemret aseḥbes d uqeṭṭeb n ljur.
AMAGRAD 60 : Deg unnar n tasastant tafgurt, aqeṭṭeb i umuqel, yeqqen ɣer
uswaḍ aɣedman, ur yezmir ad yekk nnig 48 n tsaɛtin.
Amdan yettwaqeṭṭben ɣur-s azref ad ixebber tawacult-ines d umatu.
- 12 -
Yewwi-d ɣef win yettwaqeṭṭben i umuqel ad iẓer belli yezmer ad yemmeslay d
ubugaṭu-ines. Amzerfu yezmer ad yerr talast i usemres n uzref-a, di tegnatin
tuslidin, am wakken yettwajerred deg usaḍuf.
Aseɣzef n uqeṭṭeb i umuqel yezmer ad yili kan di kra n waddaden usliden
almend n wayen yellan deg usaḍuf.
Ɣer taggar n uqeṭṭeb i umuqel, amdan yettwaṭṭfen ilaq ad t-iwali umejjay ma
yella yessuter-it-id, akken yebɣu yili ilaq ad iẓer ayagi d azref-ines.
Ilmeẓyen ue newwiḍ ara ilaq ad ten-iẓer umejjay.
AMAGRAD 61 : Tuccḍa taɣedmantt tgellu-d s unejbaṛ n uwanek.
D asaḍuf ara d-ibeggnen tiwtilin n useḍru n ujbaṛ
AMAGRAD 62 : Yal aɣerman yesdukklen tiwtilin tissentayin, yɣur-s azref ad
yefren yerna ad yettwafren.
AMAGRAD 63 : Asemsawi gar yiɣermanen deg yixeddim ɣer tsuddwin n
uwanek, yettwasenked anagar tiwtilin i d-yebder usaṣuf.
Taɣlent tazzayrit tawḥidt tettwasuter i useɣlef unnig akked twuriwin tisertanin
deg uwanek.
Asaḍuf ireṣṣa amuɣ n tmassiyin tunnigin akked twuriwin tisertanin d –
yettwabedren s ufella.
AMAGRAD 64 : Ayla uslig yettwasenkked.
Azref ɣer ttrika yettwasenkked.
Ayla n Lwaqf iqerra-d yis-s usaḍuf: aseqdec-nsen yettwabeggen-d deg usaḍuf.
AMAGRAD 65 : Azref i uselmed yettwasenkked.
Aselmed aẓuyar yettili-d baṭṭel akken llant tewtilin d-ireṣṣa usaḍuf.
Aselmed agejdan d imḥettem
Awanek yesuddus Anhil n uselmed aɣelnaw
- 13 -
Awanek ad yili d lmenddad i ulmad d usileɣ amsider .
AMAGRAD 66 : yal iɣermanen sɛan azref ɣer useḥbiber ɣef tdawsa-nsen.
D awanek i yettḥebbiren i waṭṭanen i neṭṭḍen d wid yettaɣan timnaḍin.
D awanek ara d-yeslalen tiwtilin n usejji n yimeɣban.
AMAGRAD 67 : yessebɣas uwanek asali n tnezduɣin.
Awanek yettɛawan imeɣban iwakken ad sɛun tanezduɣt.
AMAGRAD 68 : Aɣerman ɣur-s azref ad yidir deg twennaḍt tazedgant.
Yewwi-d ɣef uwanek ad yesseḥbiber ɣef twennaḍt.
D asaḍuf ara d-ibeggnen iɣanen n yimdanen akked tsuddwin i useḥbiber ɣef
twennaḍt.
AMAGRAD 69 : Iɣermanen akken ma llan sɛan azref ad xedmen.
Azref n umastan, n tɣellist akked tezdeg deg lxedma yeḍmen-iten usaḍuf.
Azref n usgunfu yettwaḍmen ; d asaḍuf ara d-yesbeggnen amek ara
yettwasemres.
Yessenked usaḍuf taɣellist tanmettit n uxeddam.
Imerret usaḍuf asexdem n yigerdan ddaw n 16 n yiseggasen.
Yewwi-d ɣef uwanek asnerni n usegmek am wakken ad d-tger afus s tsertiyin n
tallelt i uslali n yimekwan n lxedma.
AMAGRAD 70 : Iɣermanen akken ma llan sɛan azref anemlan.
AMAGRAD 71 : Azref n usended iqerra-d yis-s uwanek. Ad yettwasemres s
wannuz sdat n usaḍuf.
D asaḍuf-a i yezmren ad yegdel neɣ ad yerr talast i usemres-ines deg yiḥricen n
temḥaddit taɣelnawt akked tɣellist, neɣ deg yirmad yeqqnen ɣer tudert.
AMAGRAD 72 : Tawacult iḥrez-itt uwanek d tmetti.
- 14 -
Tawacult, timetti akked uwanek sseḥbibiren ɣef yizerfan n yigerdan.
Igerdan ur nesɛi imawlan, d wid yettwaǧǧan, d awanek ara ten-iqablen tudertnsen.
Asaḍuf yettɛaqab asexdem n tekriṭ mgal iegrdan.
Yewwi-d ɣef uwaney ad tessishel i yimehzal d yimaɛḍar yeḥwaǧen ɣer izerfan
n yal iɣermanen d usidef-nsen di tmeddurt tanmettit.
Yewwi-d ɣef twacult akked uwanek ad sseḥbibren ɣef yimɣaren.
D asaḍuf ara d-yesbeggnen amek ara d-yili useḍru n umagrad-a.
AMAGRAD 73 : Ttwasnekdent tewtilin n tudert n yiɣermanen urɛad nezmir,
neɣ wid ur nezmir maḍi ad xedmen, d wid ur mazal ad izmiren ad xedmen.
IXF V : AƔANEN
AMAGRAD 74 : Ur yeɣzi win ur nessin asaḍuf.
Ilaq ɣef yal amdan ad iqader tamendawt, yerna ad yeddu akken llan isuḍaf n
tigduda.
AMAGRAD 75 : Yewwi-d ɣef yal aɣerman ad yesseḥbiber ɣef timmunent n
tmurt d tmassit-ines akked uzdi n wakal-is aɣelnaw, rnu ɣur-s tadukkli n ugdudis akked yizamulen n uwanek.
Yettmerrit usaḍuf lexdeɛ, tiḥerkelt, iqannan d utruzzi d wayen akk ara d-yeglun
s lemḍerra i tɣellist n uwanek.
AMAGRAD 76 : Yal aɣerman yewwi-d fell-as ad yexdem akken iwatan
metwal tadgent taɣelnawt.
Yewwi-d ɣef yal aɣerman ad yettekki deg useḥbiber ɣef tmurt imi wagi d aɣan
uɣris imezgi.
Awanek yeḍmen aqader n yizamulen n tegrawla, aktay n yimeɣrasen d lḥerma n
dderya-nsen akked yimjuhad.
Txeddem ɣef usnerni n tira n umezruy d uselmed-ines i tustwin timeẓyanin.
- 15 -
AMAGRAD 77 : Tillelliyin n yal yiwen ttwsemrasent s wannuz sdat n yizerfen
n wayeḍ i d-yeddan di tmendawat, labaɛda deg uqader n uzerf yerzan nnif,
lbaḍna d useḥbiber ɣef twacult, d tin n yilmeẓyen d yigerdan.
AMAGRAD 78 : Ur yettili umgarad gar yiɣermanen sdat n tebzert.
Yal yiwen ilaq ad yettekki deg uxelles n wayen i as-d-tewwi tebzert, almend n
wayen i d-yessekcem.
Ulac tabzert i d-yettwasbedden berra n usaḍuf.
Ulac tabzert neɣ tiwsi neɣ leɣrama akken tebɣu tili ara yettwaḥsaben ɣef wayen
yezrin.
Yal tigawt ara yerren deg yidis amsawa n yimdanen d tsuddiwin sdat n tebzert
tettusemma d taɛdiya ɣef lfayda n ugraw aɣelnaw. Ayagi imerrer-it usaḍuf.
Asaḍuf yettmerrit aserwel n tebzert akked usuffeɣ n tedrimt.
AMAGRAD 79 : Imawalen tewwi-d fell-asen ad snegmen tarwa-nesn, ma ulac
ad ttumerten, ma d tarwa, yewwi-d fell-asen ad ɛiwnen imawlan-nsen.
AMAGRAD 80 : Yal aɣerman ilaq ad yesseḥbiber ɣef wayla azayzan d tenfiyin
n ugraw aɣelnaw d uqader n wayla n medden.
AMAGRAD 81 : Asaḍuf yettḥarab ɣef yal amdan aberrani yettidiren deg wakal
aɣelnaw, d wayla-s.
AMAGRAD 82 : Ulac win ara yettwaẓẓɛen si tmurt anagar s ubrid n usaḍuf.
AMAGRAD 83 : Ulamek ara d-yili tuẓẓɛa n yiminfi asertan yettidiren di tmurt
ddaw laɛnaya n usaḍuf.
AZWEL WIS SIN :
ASUDDES N YIDUBA
IXF I : ADABU ASELKAM
AMAGRAD 84 : Aselway n tigduda, d aɣella n uwanek, yesmad tadukkli n
tmurt.
D ṭṭamen n tmendawt.
- 16 -
Yesmad awanek di tmurt d berra n tmurt.
Yettutlay srid i uɣlan.
AMAGRAD 85 : Aselway n tigduda yettwafren s tefranin timaɣradin, srid s
tuffra.
Yettwafren s tuget n leswat yettwasenfalin.
Asaḍuf agemnan d netta ara ireṣṣin tifranin n tselwit-nniḍen.
AMAGRAD 86 : Aselway n tigduda yessemras tinneflest tunnigt seg wayen i
as-tefka tmendawt.
AMAGRAD 87 : Iwakken ad yettikki di tefranin n tselwit n tigduda, amenkad
yessefk fell-as:
- Ur d-yuɣ ara taɣlent taberranit ;
- Yesɛa kan talentt tazzayrit tanaṣlit am akken ilaq ad d-ibeggen taɣlent tazzayrit
tanaṣlit n baba-s akked yemma-s ;
- Ad yili d ineslem ;
- Ad yeqfel 40 iseggasen di leɛmer-is ass n tefranin ;
- Ad yili yesmed akk izerfan-is iɣarimen d yizerfan isertanen ;
- Ad d-ibeggen taɣlent tazzayrit tanaṣlit tayiwent n tmeṭṭut-is ;
- Ad d-ibeggen belli d amezdaɣ amezgi di lezzayer 10 n yiseggasen send ad
yessers zzmam-is n umenked di tefranin ;
- Ad d-ibeggen s uttekki ines di tegrawla n umezwaru n wamber 1954 i
yimrecḥen ilulen send yulyu 1942 ;
- Ad d-ibeggen belli imawlan n umenkad ilulen seld yulyu 1942 ur ttekkan ara di
kra n yigi mgal tagrawla n umezwaru n wamber 1954 ;
- Ad d-iberreḥ ɣef wayen yekseb di tmurt neɣ di berra n tmurt n Lezzayer.
D asaḍuf agemnan ara d-yawin tiwtilin-nniḍen.
AMAGRAD 88 : Tamazant n tselwit tettaṭaf 05 n yiseggasen.
- 17 -
Yiwet n tikkelt kan i yezmer uselway ad as-yales i tefrant n tselwit.
AMAGRAD 89 : Aselway n tigduda ad yeggal sdat n ugdud, s tihawt n
yiɛeggalen unnigen n uɣlan, di ddurt ara d-iḍefren afran ines.
Ad yebdu axeddim-is seld taggalit-ines.
AMAGRAD 90 : Taggalit n uselway n tigduda ad d-tili s wawalen-agi :
S yisem n Rebbi aḥnin yettḥunnun
S tekdit n yiseflan yeɣlin ɣef tmurt d lerwaḥ n yimeɣrasen d wazal tesɛa
tegrawla n wamber, ad ggalleɣ s Rebbi unnig ameqran, d akken ad qadreɣ ddin n
lislam yerna ad t-kabreɣ, ad iliɣ amastan n tmendawt, ad ɛawzeɣ ɣef tizgin n
uwanek, ad xedmeɣ iwakken ad d-swejdaɣ akk ayen ilaqen i tikli n tsuddiwin d
unagraw amendaw, ad xedmeɣ i usnerni n tikli deg ubrid n tugdut n tmurt, ad
qadreɣ tilelli n ufran n ugdud akked tsuddwin n Tegduda d isuḍaf ines, ad
seḥbibreɣ ɣef wakal aɣelnaw d tdukli n ugdud, ad seḥbibreɣ ɣef tlelliyin
tigejdanin n umdan d uɣerman, ad xedmeɣ mebla astehzi mebla aɣfal ɣef
unegmu n ugdud, ad xedmeɣ akk tazmart-iw deg ubrid n yimenzayen unnigen n
teɣdemt akked tlelli d talwit deg umaḍal.
Rebbi d Anagi ɣef ayen d-nniɣ.
AMAGRAD 91 : Ugar n yiduba i as-tefka tmendawt, Aselway n tigduda :
1- D aɣella unnig n yiɣallen iserdasen n tigduda ;
2- D amastan n temḥaddit taɣelnawt ;
3- D netta i yessebdaden, yesselḥuyen tasertit taberrannit n uɣlan ;
4- Yesselway Useqqamu n yineɣlafen ;
5- D netta i yettɛegginen Aneɣlaf amezwaru s lemcawra n tuget tabarlamanit, d
netta diɣen i izemren ad t-yesseḥbes ;
6- Yessezmal tanaḍin tiselwayanin ;
7- Yesɛa azref n usuref akked n usenɣes di lmertat neɣ asenfel-nsent;
8- Yezmer ad yerr rray i wegdud ɣef yal tamsalt taɣelnawt ;
9- Yessezmal imtuwa igraɣlanen yerna yessisḍifiten ;
10- Yettak cciɛat d tejmilin d izwilen n lḥerma n uwanek.
AMAGRAD 92 : Aselway n tigduda yettɛeggin :
1-tiwuriwin d tmazzanin yellan di tmendawt ;
2-tiwuriwin tiɣarimin d tserdasiyin n uwanek ;
3-tteɛyinat d-ihegga n Useqqamu n yineɣlafen ;
4- Aselway amezwaru n tsenbert tunnigt ;
5- Aselway n Useqqamu n uwanek ;
6- Amaray Amatu n unabaḍ ;
- 18 -
7- Amnbaḍ n lbanka n Lezzayer ;
8- Ineflusen ;
9- Immasayen n yiɣallen n laman ;
10- Iwaliyen.
Aselway n Tegduda yettɛeyyin yerna yettekkes inmahalen akked imceyɛen
yeffɣen i tnumi n Tegduda di berra.
Yettaṭaf-d tibratin n usefles n yigensasen idiblumasiyen iberraniyen.
Ugar n wayen d-yeddan deg tseddarin tis 3 akkeed 4, d asaḍuf agemnan ara dibeggnen lxedmat ara yettɛeyyin Uselway n Tegduda.
AMAGRAD 93 : Aselway n tigduda yettɛeyyin iɛeggalen n unabaḍ send
lemcawra akked uneɣlaf amezwaru.
Aneɣlaf amezwaru ad d-yelhu s tuqqna n tigawt n unabaḍ.
Anabaḍ ad d-iheyyi ahil n tigawt-ines ara d-yesken sdat useqqamu n yineɣlafen.
AMAGRAD 94 : Aneɣlaf amezwaru ad isers ahil n tigawt n unabaḍ gar ifassen
n Useqqamu Aɣerfan Aɣelnaw. Aseqqamu Aɣerfan Aɣelnaw ad yeskasi ahilagi.
Aneɣlaf Amezwaru yezmer ad yessenfel ahil n tigawt almend n uskasi-agi s
lemcawra akked Uselway n Tigduda.
Aneɣlaf Amezwaru Ad d-isers i uskasi, gar yifassen n Useqqamu n Waɣlan, ahil
n tigawt n Unabaḍ akken t-yeqbel Aseqqamu Aɣerfan Aɣelnaw.
Aseqqamu n Waɣlan yezmer ad d-yefk tanbaḍt.
AMAGRAD 95 : Ma yella Aseqqamu Aɣerfan Aɣelnaw ur yeqbil ara ahil n
tigawt n Unabaḍ, Aneɣlaf Amezwaru ad yessuter seg Uselway n Tigduda atixer
n unabaḍ.
Aselway n Tigduda ad iɛeggen i tikkelt nniḍen Aneɣlaf Amezwaru amaynut
almend n ubrid i as-yefka usaḍuf.
AMAGRAD 96 : Ma yella Wahil ur yetwwaqbal ara i tikkelt tis snat, d
Aseqqamu Aɣerfan Aɣelnaw ara yetixren.
- 19 -
Anabaḍ ad ikemmel ad ixdem ayen iɛejlen alamma d tifranin n Useqqamu
Aɣerfan Aɣelnaw di 3 n wagguren ara d-iḍefren atixer n Useqqamu amezwaru.
AMAGRAD 97 : Aneɣlaf Amezwaru ad isselkem Ahil n tigawt yettwaqeblen
sɣur Aseqqamu Aɣelnaw Aɣerfan.
AMAGRAD 98 : Anabaḍ ilaq ad d-isers gar yifassen n Useqqamu Aɣerfan
Aɣelnaw yal aseggas tiɣri n tsertit tamatut.
Tiɣri n tsertit tamatut d tagnit i usqerdec n tigawt n unabaḍ.
Askasi-agi yezmer ad d-yeglu s kra n tenbaḍt.
Am wakken yezmer ad yili d tagnit i usrusu n usumer n tedrest amlend n
wayen d-yeddan deg yimagraden 153, 154 akked 155 i d-iteddun.
Aneɣlaf Amezwaru yezmer ad yessuter deg Useqqamu Aɣerfan Aɣelnaw tafrent
n teflest.
Ma yella ur yettwafren ara usumer n teflest, Aneɣlaf Amezwaru Ad yessuter
atixer unabaḍ.
Yezmer uselway n Tigduda, di tegnit am ta, send ad yeqbel atixer n unabaḍ, ad
yessexdem amagrad 147 i d-iteddun.
Yezmer diɣen unabaḍ ad d-isers Tiɣri n tsertit tamatut i Useqqamu n Waɣlan.
AMAGRAD 99 : Ugar n yiduba i s tefka tmendawt, Aneɣlaf Amezwaru yesɛa
lkalafat-agi :
1-Ibeṭṭu lkalafat gar iɛeggalen n unabaḍ, s wannuz n wayen d-yeddan di
tmendawt ;
2-Yettɛassa ɣef lemqadra n isuḍaf d walug ;
3-Yesselway igrawen n Unabaḍ ;
4-Yessizmil tanaḍin tiselkamin ;
5-Yettɛeyyin di twuriwin n uwanek, send aqbal n Uselway n Tigduda war aɛeddi
n wayen d-yeddan deg yimagraden 91 akked 92 n ufella.
6-Yettɛassa ɣef useddu n tedbelt tazayezt.
AMAGRAD 100 : Yezmer Uneɣlaf amezwaru ad yessuter deg Uselway n
Tigduda Atixer n Unabaḍ.
- 20 -
AMAGRAD 101 : Aselway n Tigduda ur yezmir ara ad ikellef wayeḍ ad
iɛeyyen Aneɣlaf Amezwaru, iɛeggalen n unabaḍ neɣ iselwayen n tsuddutin
timendawin iwumi ur d-theggi ara tmendawt kra n ubrid i uɛeyyen-nsen.
Am akken ur yezmir ara ad yefk lkalafa n tuɣalin ar ugdud neɣ n usefsex n
Useqqamu Aɣerfan Aɣelnaw, neɣ n uheyyi n tefranin tiɣelnawin uqbel lawan,
neɣ n usemres n yimagraden 91, 92, 105, 107 almi d 109, 111, 142, 144, 145
akked 146 n Tmendawt.
AMAGRAD 102 : Mi ara yili uselway n Tegduda ur yezmir ara ad d-yelhu d
ccɣel-is ssebba n lehlak iweɛren neɣ idumen, Aseqqamu Amendaw ɣur-s azref
ad yennejmaɛ. Syin ɣur-s mi iwala s ttbut liḥala n Uselway, yezmer ad isumer i
Useqqamu Aɣerfan Aɣelnaw ad iberreḥ s liḥala n wartazmert n uselway.
Sin n Yiseqquma ad nnejmaɛen iwakken ad d-berrḥen s liḥala n wartazmert n
uselway, s tuget n sin imuren ɣef 3 n yiɛeggalen-is, wad d-sbedden Aselway n
Useqqamu n Waɣlan d Aselway n leɛḍil n uwanek i 45 n wussan almend n
umagrad 104 n Tmendawt.
Ma yella mazal Aselway di liḥala n wartazmert seld 45 n wussan, ad d-ittuberreḥ
s ustixer-ines akken d-yettubeggen di tseddarin-agi n ufella akked tiggad diteddun n umagrad-a.
Ma yella-d utixer neɣ tmettant n Uselway n Tegduda, Aseqqamu Amendaw ad
innejmaɛ iwakken ad d-yefk ttbut s wudem unṣib ɣef wartilin n Tiselwit n
tigduda.
Ad d-yefk Usqamu Amendaw tiɣri n wartilin-agi i lbarlaman ara yennejmaɛen.
D Aselway n Useqqamu n Waɣlan ara yeṭṭfen amkan n Uselway n Tigduda i
tallit ur nezmir ad d-tɛeddi 90 wussan, di tallit-agi i deg ara d-ttusuddsent
tefranin n tselwit.
Aɣella n uwanek n tallit-agi ur yezmir ara ad yili d amenkad ɣer tselwit n
tegduda.
Ma yella mmlalen-d utixer neɣ lmut n Uselway n Tigduda d wartilin n Tiselwit
n Useqqamu n Waɣlan, Aseqqamu amendaw ad d-iberreḥ s wartilin n umkan n
tiselwit n tigduda d wartazmert n Uselway n Useqqamu n Waɣlan.
Di liḥala-agi, d Aselway n Useqqamu Amendaw ara yeṭṭfen amkan n Uɣella n
uwanek almend n umagrad 104 n Tmendawt.
- 21 -
Ur yezmir ad yili d amenkad ɣer tselwit n tigduda.
AMAGRAD 103 : Ma yella yiwen umenked yettwaqbel sɣur Aseqqamu
Amendaw, ur yezmir ad yettwakkes anagar ma tella-d lḥala n wartazmert i
ywala s ttbut Useqqamu Amendaw neɣ tella-d tmettant n umenkad.
Mi ara iwexxer yiwen seg yimenkad iɛeddan ar twala tis snat, tifernin ad
kemmlent am akken ulac acu d-yellan.
Ma yella-d uɛekker neɣ lmut n yiwen gar imenkad iɛeddan ɣer twala tis snat,
Aseqqamu Amendaw ilaq ad iberreḥ s uɛiwed n tefranin si lqaɛ. Ad yessebru s
60 n wussan i uheyyi n tefranin timaynutin.
Akken yebɣu yili, Aselway n tigduda neɣ Aɣella n uwanek ad ikemmel
ixeddim-is alamma d taggalit n Uselway n Tigduda amaynut.
D asaḍuf agemnan ara d-beggnen amek ara d-yili useḍru n wayen d-yeddan deg
umagrad-agi.
AMAGRAD 104 : Anabaḍ yellan deg umkan mi ara-d-tili wartazmert neɣ lmut
neɣ utixer n Uselway n Tigduda, ad yeqqim alamma ikcem-d Uselway n
Tegduda amaynut.
Ma yella Uneɣlaf Amezwaru d amenkad s timmad-is, tewwi-yas-d ad yettixer
seg umkan-is.
Amkan-is ad t-yeṭṭef yiwen seg yiɛeggalen n unabaḍ ara d-yettuɛeynen sɣur
Uɣella n uwwanek.
Di talliyin d-yeddan deg yimagraden 102 akked 103 n ufella, ur ilaq useqdec n
tseddarin 7 akked 8 n umagrad 91 akked yimagraden 93, 142, 147, 154, 155,
208, 210 akked 211 n Tmendawt.
Di talliyin agi, ayen d-yeddan deg yimagraden 105, 107, 108, 109 akked 111 n
Tmendawt ur yezmir ad yettuseqdec mebla lebɣi n lbarlaman s snat n txammin
ines, Aseqqamu Amendaw akked Useqqamu Unnig n Tɣellist.
AMAGRAD 105 : Ma yella ilaq yerna ilzem-it lḥal, Yezmer Uselway n
Tigduda ad d-iberreḥ s waddad n leḥris neɣ addad n usutel, i yiwet n tallit ibanen
i deg ara d-yaf ttawil i tuɣalin ɣer talwit, send Anegraw n Usqamu Unnig n
Tɣellist akked uciwer n Uselway n Usqamu n Uɣlan, Aselway n Usqamu
Aɣerfan Aɣelnaw, Aneɣlaf Amezwaru akked Uselway n Usqamu Amendaw.
- 22 -
Tallit n waddad n leḥris neɣ n waddad n usutel ur tezmir ad tettwasiɣzef anagar
s lebɣi n lbarlaman s snat n texxamin ines.
AMAGRAD 106 : Asuddes n waddad n leḥris neɣ addad n usutel ad d-yili s
lmendad n usaḍuf agemnan.
AMAGRAD 107 : Mi ara tili tmurt ɣef yiri n twaɣit i izemren ad d-teglu s
leɛkala i tsuddiwin-ines neɣ ad tessenɣes di tmunent ines neɣ deg tdukli n wakal
ines, Aselway n Tegduda yezmer ad d-iberreḥ s waddad uslid.
Taɣtest am ta ur tezmir ad tettwiṭṭef mebla aciwer n Uselway n useqqamu n
Waɣlan, n Uselway n Useqqamu Aɣerfan Aɣelnaw, akked Uselway n
Useqqamu Amendaw, s timesliwt n Useqqamu Unnig n Tɣellist akked
Useqqamu n Yineɣlafen.
Addad uslid yettak azref i Uselway n Tegduda ad yeṭṭef akk tiɣtisin ilaqen ara
yesseḥbibren ɣef timunent n waɣlan akked tissuddiwin n tegduda.
Imir, anegraw n lbarlaman ilzem-it lḥal.
Addad uslid ad ifak, am akken i d-yebda, s uḍfar n tsekkirin i t-id-yessbedden.
AMAGRAD 108 : S tmesliwt n Useqqamu Unnig n Tɣellist, n Uselway n
useqqamu n Waɣlan akked Uselway n Useqqamu Aɣerfan Aɣelnaw, Aselway n
Tegduda yezmer ad d-iberreḥ s ubgas amatu deg Useqqamu n Yineɣlafen.
AMAGRAD 109 : Send anegraw n Useqqamu n Yineɣlafen, d timesliwt i
Useqqamu Unnig n Tɣellist, d uciwer n Uselway n Useqqamu n Waɣlan, n
Uselway n Useqqamu Aɣerfan Aɣelnaw akked Uselway n useqqamu Amendaw,
Aselway n Tegduda ad d-iberreḥ s waddad n ṭṭrad ma tella-d tteɛddiya, s wannuz
sdat n isuḍaf n Ugraw n Leǧnas Yeddukklen.
Imir, anegraw n lbarlaman ilzem-it lḥal.
Aselway n Tigduda ad d-yefk izen s waya i waɣlan.
AMAGRAD 110 : Di tallit n waddad n ṭrad, tamendawt tettwacengel, iduba
irkelli ad uɣalen gar ifassen n Uselway n tegduda.
Ma tewweḍ tmazzant n Uselway n tegduda ɣer taggara, ad tettwaseɣzef alamma
d taggara n ṭrad.
- 23 -
Ma yella-d utixer neɣ lmut neɣ kra n uɛekkur nniḍen n uselway n tegduda, d
Aselway n Useqqamu n Waɣlan ara yeṭṭfen amkan-is s yisem-is d Aɣella n
uwanek. Akk iduba yesɛa uselway n tegduda deg waddad n ṭrad ad d-uɣalen gar
ifassen-is.
Ma yella tella-d wartilin n Uselway n tigduda akked uselway n Useqqamu n
Waɣlan, d Aselway n Useqqamu amendaw ara yeṭṭfen amkan n Uɣella n
uwanek sdat wannuz n tewtilin n ufella.
AMAGRAD 111 : D Aselway n tegduda i yessezmalen imtuwa n weḥbas n
ccwal neɣ n talwit.
Aselway n tegduda ad iciwer, deg wannect-a, Asqamu Amendaw.
Imir kan ad yessers imtuwa-agi gar ifassen n yal yiwet deg texxamin n
lbarlaman i weqbal nsen.
IXF II : ADABU ANEFLUS
AMAGRAD 112 : D lbarlaman, s snat n texxamin ines, Asqamu Aɣerfan
Aɣelnaw akked Usqamu n Waɣlan, i yessemrasen adabu aneflus.
Ddaw tanaya n lbarlaman i d-ttuheggin isuḍaf, i ttufranen.
AMAGRAD 113 : Lbarlaman d amaswaḍ n tigawt n unabaḍ s wannuz sdat n
tewtilin d-yeddan deg yimagraden 94, 98, 151 akked 152 n Tmendawt.
Tasweḍt d-yettubedren deg yimagraden 153 alma d 155 n Tmendawt,
tettusemres sɣur Asqamu Aɣerfan Aɣelnaw.
AMAGRAD 114 : Tanmegla tabarlamanit ɣur-s azref ad d-tettiki s ttbut di
leqdic n lbarlaman akked tudert tasertit, abaɛda :
1- tilelli n tidmi, n tantala akked unegraw ;
2- tallelt s tedrimt yettunefken i wufrinen n lbarlaman ;
3- attikki n tidet deg leqdic aneflus ;
4- attikki n tidet deg tesweḍt n tigawt n unabaḍ ;
5- agenses iwatan deg tesqmuyin n snat n texxamin n lbarlaman ;
6- acetki i Useqqamu Amendaw, am akken d-yedda deg umagrad 187 (taseddart
2 akked 3) n Tmendawt, ɣef isuḍaf yef d-llant tefranin ;
7- attikki deg tdiblumasit tabarlamanit ;
- 24 -
Yal taxxamt di lbarlaman tettnegraw tikkelt i waggur iwakken ad tesqerdec
isumar n trebbuyaɛ tibarlamanayin tinmaglayin.
D ilugan igensanen n snat n texxamin n lbarlaman ara d-ibeggnen amek ara dyili useḍru n umagrad-a.
AMAGRAD 115 : Deg ayla i t-id-iṣaḥen di tmendawt, lbarlaman ad yeqqim d
amekdi i tmazzant i as-yefka weɣref, ad yezg d amseflid i yisaramen-is.
AMAGRAD 116 : Amazan n Usqammu n uɣlan ad d-yelhu d tmazzant-is ar
taggara-s.
Deg yilugan igensanen n useqammu aɣerfan aɣelnaw d useqammu n uɣlan, ilaq
ad ilin iseḍruyen ara iḥettmen atteki n yiɛeggalen-nsen ɣer tsuqumma akked
yigrawen n uskasi, rnu ɣer waya amerret n yinabayen.
AMAGRAD 117 : Taɣli tmazant-is i wufrin n Usqamu Aɣerfan Aɣelnaw neɣ n
Usqamu n Waɣlan ara yettixren s lebɣi-s seg ukabar i deg id-yettwafren.
Asqamu amendaw i wumi d-yeccetka uselway n texxamt teɛna temsalt ad diberreḥ s wartilin n wattag. D asaḍuf ara d-iheggin amek ara d-yili urgal-is.
Amazan ara yeṭṭixren neɣ ara yettwaḍerqen seg ukabar-ines, ad yeḥrez
tamazant-is, ad yuɣal d amazan ilelli.
AMAGRAD 118 : Iɛeggalen n useqammu aɣerfan aɣelnaw ttwafranen s
tefranin timaḍalin, srid yerna s tuffra.
Iɛeggalen n useqammu n uɣlan ttwafernen i sin yimuren ɣef krad (2/3) s tefranin
tarusridin yerna s tuffra, sin n wattugen i yal agezdu, si gar iɛeggalen n usqamu
aɣerfan aɣiwan neɣ seg wid n useqammu aɣerfan n ugezdu.
Yiwen n umur ɣef krad (1/3) n yiɛeggalen n usqamu n uɣlan ad ilin ifren-iten-id
uselway n tegduda si gar yimdanen ixataren n tmurt d tzemmar tiɣelnawin.
AMAGRAD 119 : Asqamu aɣerfan aɣelnaw yettwafren ilmend n semmus (05)
n yiseggasen.
Tamazant n usqamu n uɣlan ad teqqim i seddis (06) n yiseggasen.
Azgen n tsuddest n usqamu n uɣlan tettwales yal krad (03) n yiseggasen.
- 25 -
Tamazant n lbarlaman ur tettwaseɣzaf ara anagar ma yella kra u uɛekkir
ameqqran ara d-yekken mgal aseḍru n tefranin.
D lbarlman s snat texxamin-is yennejmaɛen akken ara iɣesten di temsalt-a, s
usumer n uselway n tigduda, d uciwer n useqammu amendaw.
AMAGRAD 120 : D asaḍuf agemnan ara d-ibeggnen amek ara d-ilint tefranin n
yimazanen d tefranin yerzan iɛeggalen neɣ wid yettwaxtaren i usqamu n uɣlan, d
tewtilin i ufran-nsen, rnu ɣur-s amek ara yili unagraw n warafran d umyagwinsen, d wamek ara d-yili lexlas aberlamani.
AMAGRAD 121 : Yal taxxamt i yiman-is ad tesisḍef tamazant n yiɛeggalen-is
ama d imazanen ama d iɛeggalen n usqamu n uɣlan.
AMAGRAD 122 : Yal tamazant d taɣelnawt ama d tin n umazan neɣ uɛeggal n
usqamu n uɣlan. Tettwales, ur tettdukkul ara d tmazanin neɣ twuriwin-nniḍen.
AMAGRAD 123 : Yal amazan neɣ yal aɛeggal n usqamu n uɣlan ur nesɛi ara
tiwtilin n ufran ines, ad as-teɣli tmazant.
Aneɣluy-agi yettwseɣtes s-ɣur aseqamu aɣerfan aɣelnaw neɣ asqamu n uɣlan s
tuget n yiɛeggalen-ines.
AMAGRAD 124 : Amazan neɣ aɛeggal n usqamu n uɣlan d amasi sdat tarbaɛtis, am wakken zemren ad as-kksen tamazant-ines ma yella iga tacmat yessamsen
tawuri-s.
Ilugan igensayen n yal taxxamt d nutni ara d-ibeggnen amek ara kksen i umazan
neɣ aɛeggal n usqamu tmazant-ines. Ad d-yettuberreḥ yis-s, almend n wayen
yeḍran, ama d asqamu aɣerfan aɣelnaw neɣ asqamu n uɣlan, s tuget n
yiɛeggalen-is, aya mebla ma yella kra n umasi neɣ kra n uḍfar n uzref amazday.
AMAGRAD 125 : Tiwtilin ideg yezmer lbarlaman ad yeqbel attixer n yiwen
seg yiɛeggalen-is ad tent-id-ibeggen usaḍuf agemnan.
AMAGRAD 126 : Tanseqqit taberlamanit d ayla n yimazanen d yiɛeggalen n
useqammu n uɣlan di tallit n tmazant-nsen.
Ur yettili uḍfar aɣedman mgal-is, uqeṭṭeb-ines, s umata ur d-tettili kra n tigawt;
ama d taɣarimt neɣ d taɣdimt, am wakken ur d-tettili fell-asen kra n lḥers ɣef
wayen d-senfalin neɣ n wayen fernen di tallit n tmazant-nsen.
- 26 -
AMAGRAD 127 : Ulac kra n uḍfar aɣedman ara yilin mgal amazan neɣ aɛeggal
n usqamu n uɣlan, ilmend n unɣa neɣ tirmeggit, anagar ma iɛemmed bab-is, neɣ
s wurag, almend n wayen yeḍran, deg usqamu aɣerfan aɣelnaw neɣ n usqamu n
uɣlan, ara iqesden s tuget n yiɛeggalen-is s uneɣluy n tenseqqit-ines.
AMAGRAD 128 : Ma tella-d kra n tirmeggit tufḍiḥt neɣ n unɣa ufḍiḥ, yezmer
ad d-yili uqeṭṭeb n umazan neɣ n uɛeggal n usqamu. Tanarit n usqamu aɣerfan
aɣelnaw neɣ n usqamu n uɣlan, almend n tejrut, ad d-yettuxebber d umatu.
Tanarit i d-yettuxebbren tezmer ad tessuter acengel n uḍfar aɣedman d uslelli n
umazan neɣ n uɛeggal n usqamu n uɣlan. Imiren d tiwtilin n umagard 127 n
ufella ara yettusmersen.
AMAGRAD 129 : D asaḍuf agemnan ad d-ibeggnen tiwtilin n wamek ara d-yili
urgal n wattag n umazan neɣ n uɛeggal n usqamu n uɣlan, ma yeqqim wattagines deg wartilin.
AMAGRAD 130 : Taneflust ad tebdu s ttbut ass wis marw d semmus (15) i dyusan seld ass n tririt n yigemmaḍ s-ɣur usqamu amendaw, s tiselwit n umenzu
n usqamu aɣerfan aɣelnaw, ad ilin yid-s sin n yimazanen imaẓuẓen.
Asqamu aɣerfan aɣelnaw ad yefren tanarit-ines yerna d yesbedd tisequma-ines.
D iseḍruyen-agi n ufella ara yettusmersen deg useqamu n uɣlan.
AMAGRAD 131 : Aselway n usqamu aɣerfan aɣelnaw yettwafren alemnd n
tallit n tneflust.
Aselway n usqamu n uɣaln ad yettwafren yal mi ara d-yili wales ugzim n
tsuddest n usqamu.
AMAGRAD 132 : Tuddsa d uswuren n usqamu aɣerfan aɣelnaw d useqammu n
uɣlan, rnu ɣur-s assaɣen iwuranen gar texxamin n lbarlaman d unabaḍ,
ttwabeggnen-d s usaḍuf agemnan.
Tadrimt n sant texxamin ad tt-id-yessebgen usaḍuf.
Asqamu aɣerfan aɣelnaw d usqamu n uɣlan ad heggin yerna ad siseḍfen alug
agensay-nsen.
AMAGRAD 133 : Inegrawen iberlamaniyen d izuyaz.
- 27 -
Ilaq ad arun ayen yettwaṭṭfen n laryuy deg yinqisen yerna ad yili udellel-nesn
akken ara d-yettubeggen deg usaḍuf agemnan.
Asqamu aɣerfan aɣelnaw d useqamu n uɣlan zemren ad nnejmaɛen gar-asen kan
mebla ma ḥeḍren yidisan nniḍen s usuter n yiselwayen-nsen, s tuget n
yiɛeggalen i iḥeḍren neɣ s usuter uneɣlaf amezwaru.
AMAGRAD 134 : Asqamu aɣerfan aɣelnaw d usqamu n uɣlan ad d-xelqen
tisequmma timezgiyin i iɛeggen wallug agensay-nsen.
Yal tasqamut timezgit deg yal taxxamt tezmer ad terr tuɣdaṭ n laɛḍil n uselɣu ɣef
kra n usentel usdid neɣ ɣef kra n temsalt yellan.
Allug agensay s yal yiwet si texxamin ad d-iheggi ayen ara texdem tuɣdaṭ n
uselɣu.
AMAGRAD 135 : Ad yennejmaɛ lbarlaman deg yiwet n tedwilt tamagnut yal
aseggas, deg tenzagt taddayt n marw n wagguren, ad tebdu ass n uxeddim wis
sin seg waggur n ctember.
Yezmer uneɣlaf amezwaruad yessuter aseɣzef n temlilit tamagnut i kra n wussan
i wakken ad kfun tasleḍt n tneqqiḍin i d-yersen deg tfelwit n umahil.
Lbarlaman yezmer ad yennejmaɛ di tedwilt nnig tamagnut, annect-a s teɣtest n
uselway n tigduda.
Yezmer daɣen ad t-id-yesnejmaɛ uselway n tigduda s usuter n uneɣlaf amezwaru
neɣ s usuter n sin yimuren ɣef krad (2/3) n yiɛeggalen yellan deg usqammu
aɣerfan aɣelnaw.
Taggara n tedwilt nnig tamagnut ad d-tili mi ttwasqerdent akk temsal i d-yersen
di tfelwit n umahil iɣef d-tella tedwilt.
AMAGRAD 136 : Asumer n yisuḍaf yettalas deg-s uneɣlaf amezwaru,
imazanen akked yiɛeggalen n useqammu n uɣlan.
Isumar n yisuḍaf, akken ad ttwaṭṭfen, ilaq ad ttwasersen s-ɣur snat n tmerwin
(20) n yimazanen neɣ snat n tmerwin (20) n yiɛeggalen n useqammu n uɣlan di
temsal d-yettwabedren deg umagrad 137 i d-iteddun.
- 28 -
Isenfaren n yisuḍaf ad d-ttwasnekden deg usqamu n yineɣlafen seld ṛṛay n
usqamu n uwanek, syen ad ten-isers uneɣlaf amezwaru, almend n tejrut, ɣef
tnarit n usqamu aɣerfan aɣelnaw neɣ ɣef win n usqamu n uɣlan.
AMAGRAD 137 : Isenfaren n yisuḍaf yerzan tuddsa tadigant, ar useggem n
wadeg akked beṭṭu adigan ad rsen deg tnarit n usqamu n uɣlan.
Anagar i kra n tejrutin i d-yettwabedren di tseddart n ufella, akk isenfaren
nniḍen n yisuḍaf ad rsen deg tnarit n usqamu n uɣlan.
AMAGRAD 138 : Ddaw wayen yersen di tseddart tamezwarut n umagrad 137 n
ufella, iwakken ad yettwasisḍef, ilaq ad yili yal usenfar neɣ asumer n usaḍuf d
asentel n uskasi s-ɣur asqamu aɣerfan aɣelnaw d usqamu n uɣlan.
Ameslay ɣef yisenfaren n yisuḍaf deg usqamu aɣerfan aɣelnaw ad d-yawi ɣef
uḍris i d-yettwasnekden s-ɣur uneɣlaf amezwaru neɣ ɣef uḍris i yettwasisḍfen
deg usqamu n uɣlan di temsal iɣef d-yeddan deg umagrad 137 n ufella.
Anabaḍ ad d-isers i yiwet seg texxammin aḍris yettwafernen deg texxamt
nniḍen. Ad teskasi yal taxxamt aḍris i tesɛedda texxamt-nni ad t-tesisḍef ula d
nettat.
Akken yebɣu yili, asqamu n uɣlan ad yesisḍef aḍris yettwafernen deg usqamu
aɣerfan aɣelnaw, s tuget n yiɛeggalen-is iḥeḍren i yisenfaren n yisuḍaf imugna,
neɣ i tuget tamagdazt i yisenfaren n yisuḍaf igemnanen.
Ma yella-d umgarad gar snat n texxamin, aneɣlaf amezwaru ad yessuter
anegraw, di kra n wussan ur ttɛeddin i mraw d semmus (15) n wussan, n yiwet n
tseqammut tamsawant ideg ara ttekkin iɛeggalen si snat n texxamin i wakken ad
d-sumren aḍris ara d-ibeggnen ɣef wayen i d-yella umgarad. Tasqamut
tamsawant ad tekfu askasi-ines deg wakud ur nettɛeddi ara mraw d semmusn
(15) n wussan.
Ad d-yessumer unabaḍ aḍris-a i snat n texxamin i usisḍef-ines, ur d-yettili ara
useɣti-ines, anagar ma yeqbel unabaḍ.
Ma yella ikemmel umgarad gar snat n texxamin, anabaḍ yezmer ad yessuter deg
usqamu aɣerfan aɣelnaw ad yeẓayer i tikkelt taneggarut. Deg waddad-a, ad
yeddem usqamu aɣerfan aɣelnaw aḍris i d-thegga tseqamut tamsawant, neɣ ma
ulac, aḍris aneggaru yettwafernen.
- 29 -
Ma yella anabaḍ ur yeckta ara i usqamu aɣerfan aɣelnaw, am wakken id-yedda
di tseddart n ufella, aḍris ad yettwakkes.
Lbarlaman ad yesisḍef asaḍuf n tedrimt deg wakud ur nettɛeddi ara i ṣat n
tmerwin d semmus (75) n wussan , seg wazemz n wasmi yers, almend n
tseddarin iɛeddan.
Ma yella ur tɛedda ara deg wakud i as-ittunefken, ad d-yessuffeɣ uselway n
tigduda asenfar n unabaḍ s tannaḍt.
Iseḍuyen-nniḍen ad d-ttubeggnen s usaḍuf agemnan d-yyetwabedren deg
umagrad 132 n tmendawt.
AMAGRAD 139 : Ulac kra n usaḍuf ara yettwaṭṭfen ma yella yewwi-d asenqes
n tsugmin tizayazin neɣ i usnerni deg uṣerref azyzan, anagar ma yella yegla-d s
wakaten ara yesnernin deg wayen i d-ikeccmen ɣer texrit n uwanek, neɣ addiheggi tadrimt si tama nniḍen ; iwakken ayen ara d-ikecmen xersum ad yili
yemsawa d tedrimt ara yettuṣerrfen.
AMAGRAD 140 : Lbarlaman ad yesnuflus deg taɣulin i as-tefka tmendawt,
akked taɣulin i d-iteddun :
1-Izerfan d waɣanen igejdanen n yimdanen, labaɛda ayen yerzan Anhil n
tlelliyen tizuyaz, aḥraz n tlelliyin n umdan, d waɣanen n yiɣermanen ;
2-Illugan imuta yerzan addad n yimdanen, d uzref n twacult, labaɛda ayen
yeqqnen ɣer urcal, ɣer berru, ɣer tmarawt, ɣer tzemmart d ttrika ;
3-Tiwtilin n warkad n yimdanen ;
4-Tneflust taddayt yerzan taɣlent ;
5-Ilugan imuta yerzan tagnit n tudert n yiberraniyen ;
6-Ilugan yerzan i uslali ntemnaḍin tiɣedmanin.
7-Ilugan imuta i uzref afgur d tesrag tifgurin, ladɣa asebgen n unɣayen d
tremggiyin, d lmertat nniḍen neɣ i asent-yecban, d usuref amatu, d tuẓẓɛa n wid
yenɣan, d wayen yerzan tuddsa n leḥbus.
8-Ilugan imuta d yisragen ifguren d yinedbalen d yiberdan n usemres-nesn ;
9-Anhil n waɣanen iɣarimen, n uzenzi d tayla.
10-Anegzum adigan n tmurt ;
11-Afran n tedrimt n ddula ;
12-Aslali n tebzert, d uttekki di lexlas n tebzert, d yizerfan nniḍen ;
13-Anhil n ddiwana ;
14-Allug n usuffeɣ n tedrimt d unhil n lbankat, n ureṭṭal d yisenkiden ;
15-Illugan imuta yerzan aselmed d unadi tmussniwin ;
16-Illugan imuta yerzan tazmert tazayezt d uɣref ;
- 30 -
17-Illugan imuta yerzan azref n uxeddim, taɣellist tamittant d usemres n uzref
anmalan ;
18-Illugan imuta yerzan tawennaṭ, ɣer tudert d uṣeggem adigan ;
19-Illugan imuta yerzan aseḥbiber ɣef yiɣersiwen d yimɣan ;
20-Aseḥbiber ɣef tgemmi tadelsant d tmazrant, d uḥareb fell-asen ;
21-Anhil amatu n tẓegwa d wakal yettwaxedmen i tyessawt ;
22-Anhil amatu n waman ;
23-Anhil amatu n yimɣiren d lbitṛul ;
24-Anhil n wakal ;
25-Ṭṭmanat tigejdanin yerzan ixeddamen d uẓayar amatu n twuri tazayazant ;
26-Illugan imuta yerzan astan aɣelnaw d usemres n lɛesker s-ɣur iduba
iɣarimen ;
27-Illugan n usiweḍ n tayla seg uḥric azayazan ɣer uḥric n medden ;
28-Aslali n tesmilin n teɣsurin ;
29-Aslali n ucebbeḥ d tikci n warrazen n lḥerma n uwanek ;
AMAGRAD 141 : Rnu ɣer taɣulin yerzan isuḍaf igemnanen deg tamendawt, ad
yexdem lbarlaman s yisuḍaf igemnanen deg taɣulin-agi :
- Tuddsa n yiduba izayazen, d uxeddim-nsen ;
- Anhil n tefranin ;
- Asḍuf yerzan ikabaren n tsertit ;
- Asaḍuf yerzan isallen ;
- Aẓayar n tneflust, d tuddsa taɣedmant ;
- Asaḍuf anmahil yerzan isuḍaf n tedrimt.
Asaḍuf agemnan ad yettwasisḍef s tuget tamegdazt n yimazanen d yiɛeggalen n
usqamu n uɣlan.
Ad tili ddaw tesweḍt, yerna tedda d uḍris akked tmedawt s-ɣur asqamu
amendaw send ad d-yeffeɣ.
AMAGRAD 142 : Ma tella-d wartilin n Useqqamu Aɣerfan Aɣelnaw neɣ di
tallit n yimuras ibarlamaniyen, Aselway n Tigduda yezmer, ɣef temsal izerben,
ad yesnefles s ttawil n tasunda, send aciwer n Usqamu n uwanek.
Yessefk ɣef Uselway n Tigduda ad yefk iḍrisen yexdem i usisḍef-nsen s-ɣur snat
n texxamin n lbarlaman di tedwilt-nsen i d-iteddun.
Tisundiwin ur nettwasisḍef ara s-ɣur lbarlaman ad ɣlint.
Di tallit n waddad uslid d-yettwabedren deg umagrad 107 n Tmendawt, Aselway
n Tigduda yezmer ad yesnufles s ttawil n tsundiwin.
- 31 -
Tisundiwin ad ttwarefdent deg Useqqamu n Yineɣlafen.
AMAGRAD 143 : Tangiwin anagar tid n usaḍuf, ddant deg udabu yesɛa
Uselway n Tigduda.
Asnas n yisuḍaf ad yili s-ɣur uneɣlaf amezwaru.
AMAGRAD 144 : D aselway n tigduda i d-yessufuɣen asaḍuf di 30 n wussan
segmi tettwasers.
D acu kan, mi ara yili udabu yessuter seg Useqqamu amendaw ad d-iger iman-is
am akken d-yedda deg umagrad 187 i d-iteddun, send asuffeɣ n usaḍuf, tafadaagi tettwakkes alarmi iban-d rray n Useqqamu Amendaw am akken d-yedda deg
umagrad 188 i d-iteddun.
AMAGRAD 145 : Yezmer Uselway n Tigduda ad yessuter taɣuri tis snat n
usaḍuf i ɣef d-llant tefranin di 30 n wussan ara d-iḍefren afran-is.
Di tejrut-agi, tuget n sin yimuren ɣef tlata (2/3) n yiɛeggalen n Usqamu Aɣerfan
Aɣelnaw akked yiɛeggalen n Useqqamu n Waɣlan ilaq ad tili iwakken ad d-yili
ufran n usaḍuf.
AMAGRAD 146 : Yezmer Uselway n Tigduda ad d-yefk izen i lbarlaman.
AMAGRAD 147 : Send aciwer n Uselway n Usqamu Aɣerfan Aɣelnaw, d
Uselway n Usqamu n Waɣlan, d Uselway n Usqamu Amendaw, d Uneɣlaf
Amezwaru, Aselway n Tigduda yezmer ad yerfed rray n tukksa n Useqqamu
Aɣerfan Aɣelnaw neɣ n uheyyi n tefranin tineflusin sendlawan.
Deg snat n tegnatin-a, tifranin tineflusin ilaq ad d-ilint deg tfada n 03 wagguren.
AMAGRAD 148 : S usuter n Uselway n Tigduda neɣ n yiwen seg Iselwayen n
lbarlaman, yezmer ad d-yili uskasi amatu ɣef tasertit n lberrani.
Askasi-agi yezmer ad yekfu s unerfud n yiwet tnebaḍt n snat n texxamin n
lbarlaman ara sersen gar ifassen n Uselway n Tigduda.
AMAGRAD 149 : Imtuwa n uḥbas n ccwal neɣ n talwit n tdukkli neɣ imtuwa
yerzan tilisa n uwanek akked yimtuwa yerzan tudert n yimdanen d wid ara dyeglun s uṣerref n tedrimt ur nelli ara di texriṭ n uwanek, imtuwa gar snat n
tmura neɣ gar waṭas n tmura yerzan imeḍqan n tnezzit tillellit akked tdukkliwin
- 32 -
d usekcem n tdamsiwin, ad ttwazemlent s ufus n Uselway n Tegduda, seld
asisḍef-nsen s-ɣur yal yiwet seg snat n texxamin n lbarlaman.
AMAGRAD 150 : Imtuwa yettwazemlen s-ɣur Aselway n Tegduda, deg
tewtilin d-yeddan di Tmendawt, kkan-d nnig n usaḍuf.
AMAGRAD 151 : Iɛeggalen n lbarlaman zemren ad steqsin Adabu ɣef kra n
temsalt yeṭṭfen talemmast n yisalen. Adabu ilaq ad d-yefk tiririt deg tfada ur
nettɛeddi ara 30 n wussan.
Tiseqquma n lbarlaman zemrent ad slent i yiɛeggalen n udabu.
AMAGRAD 152 : Iɛeggalen n lbarlaman zemren ad fken asteqsi, ama s yimi
neɣ s tira, i yal aɛeggal n unabaḍ.
Asteqsi ara yettwifken s tira ad d-tili tirirt fell-as s tira deg yiwet n tfada ur
nettɛeddi ara 30 n wussan.
Tiririt ɣef yisteqsiyen imawiyen ilaq ad d-tili deg tfada ur nettɛeddi ara 30 n
wussan.
Aseqqamu Aɣerfan Aɣelnaw akked Useqqamu n Waɣlan, ad nnejmaɛen s
temlellit yal ddurt i tririt ɣef isteqsiyen yettwafkan i anabaḍ s yimi.
Ma yella yiwet si texxamin n lbarlaman twala belli yiwet n tririt ɣef usteqsi
imawi neɣ yuran yewwi-d ad yili fell-as uskasi, ad yettwaxdem am akken dyettwabder deg ilugan igensayen n Usqamu Aɣerfan Aɣelnaw d wid n Usqamu
n Waɣlan.
Isteqsiyen akked tiririt fell-asen ad d-ttwaẓergen am akken ttwaẓergen rrabulat
d-yettawin ɣef iskasiyen n lbarlaman.
AMAGRAD 153 : Ilmend n uskasi ɣef tsertit tamatut, Aseqqamu Aɣerfan
Aɣelnaw yezmer ad yezzem anabaḍ s ufran n yiwen n usumer n tedrest.
Asumer-agi ur yettwaṭṭaf ara alamma tettwazmel sɣur yiwen wumur ɣef ṣa (1/7)
n yiɛeggalen n Useqqamu.
AMAGRAD 154 : Asumer n tedrest ilaq ad yettwaqbel s tefrant n tuget n sin
yimuren ɣef krad (2/3) n yiɛeggalen n Useqqamu.
Tafrant ad d-tili krad n wussan send tarusi n usumer n tedrest.
- 33 -
AMAGRAD 155 : Mi ara yettwaqbel usumer n tedrest sɣur Aseqqamu Aɣerfan
Aɣelnaw, Aneɣlaf Amezwaru ad yessuter atixer n unabaḍ i Uselway n Tigduda.
IXF III : ADABU AƔEDMAN
AMAGRAD 156 : Adabu aɣedman d amunan. Yettili-d s wannuz sdat n usaḍuf.
D Aselway n Tigduda i d ṭṭamen ɣef timunent n udabu aɣedman.
AMAGRAD 157 : Adabu aɣedman d amastan n tmetti akked tlelliyin.
D netta ara iḍemnen i medden irekelli d yal yiwen izerfan imenzayen.
AMAGRAD 158 : Taɣdemt ters ɣef imenzay n tsaḍuft d usemsawi.
D yiwet i yimdanen merra, yal wa yezmer ad yaweḍ ɣur-s, tettwasenfali s
uqader n uzref.
AMAGRAD 159 : Tettuberreḥ-d teɣdemt s yisem n uɣref.
AMAGRAD 160 : Lmertat tifgurin ttilint-d s uqadar n tsaḍuft akked tnekkit.
D asaḍuf ara iḍemnen sin n yeswiren n temnaḍin tiɣedmanin deg ayen yerzan
afgur, d netta ara d-ibeggnen amek ara d-yili usnas-ines.
AMAGRAD 161 : Taɣdemt tettaṭaf tuttriwin mgal tiɣtas n udabu n tedbelt.
AMAGRAD 162 : Yettuberreḥ-d s teɣtas n teɣdemt s uneḥdur n uzayez.
Tannaḍin tineflusin ttwasfukklent.
AMAGRAD 163 : Tissudiwin n uwanek akken ma llant yewwi-asent-d, akken
yebɣu yili lḥal, ad slekment tiɣtas n teɣdemt.
Yal aɛekker deg uselkem n teɣtas n teɣdemt ad ittumerret s usaḍuf.
AMAGRAD 164 : D ineflusen i d-yettberriḥen s teɣtas n teɣdemt.
Yezmer ad sɛun imalalen iɣerfanen, s wannuz sdat n tewtilin d-yeddan deg
usaḍuf.
AMAGRAD 165 : Anezzarfu ur yettaɣ awal ḥala i usaḍuf.
- 34 -
AMAGRAD 166 : Anezzarfu yettwasten mgal yal lḥers neɣ anekcum di ccɣelis neɣ ibeddi sdat n usemres n teɣḍaṭ-is neɣ tawakksa n leqder i tlelli tedmi-s.
Yal anekcum aberrani di teɣdemt yettwagdel.
Anezzarfu ilaq ad yeḥrez timunent n tedmi-s ara yessimsen tarawsa-ines.
Anezzarfu n wattag ur yettwakkas ara almend n tewtilin n uẓayer agejdan n
teɣdemt.
D asaḍuf ara d-ibeggnen amek ara yettwasemres umagrad-agi.
AMAGRAD 167 : Aneflus d amasay sdat Usqamu Unnig n Tneflust deg
talɣiwin i d-yessebgen usaḍuf d wamek yessemras taɣḍat-ines.
AMAGRAD 168 : Asaḍuf yesten anɣedmi mgal tamuḥqranit neɣ tuccḍa n
unezzarfu.
AMAGRAD 169 : Azref ɣer temḥaddit yella.
Deg wayen yerzan afgur, yettwaḍmen.
AMAGRAD 170 : Abugaṭu yettwaḍmen mgal yal lḥers neɣ ibeddi sdat n
usemres n teɣḍaṭ-is neɣ tawakksa n leqder i tlelli n tedmi-s s wannuz sdat n
usaḍuf.
AMAGRAD 171 : Tasenbert Tunnigt d nettat i d taslugnant n urmud n
tsenbarin d yixxamen n teɣdemt.
Asqamu n uwanek d netta i d aslugan n urmud n temnaḍin tiɣedmanin
tideblanin.
Tasenbart Tunnigt akked Usqamu n uwanek ḍemnen tadukli n usnulfuɣdim di
merra timnaḍin n tmurt, ad bedden ɣef leqder n usaḍuf.
Axxam n teɣdemt n yimennuɣen yettaf-d tifrat i yemgired d-yettilin gar ixxamen
n teɣdemt neɣ taɣdemt tadeblant.
AMAGRAD 172 : Asuddes d useddu n Tsenbert Tunnigt akked Usqamu n
uwanek ad d-yeddu deg usaḍuf agemnan.
- 35 -
AMAGRAD 173 : Asqamu Unnig n Tneflust ad d-yili ɣef uqerruy-is Uselway n
Tigduda.
AMAGRAD 174 : D Asqamu Unnig n Tneflust, s wannuz sdat n usaḍuf d netta
i yettɛegginen ineflusen d usenfali-nsen akked wamek tetteddu ssira-nsen.
Daɣen yettadded ɣef leqder n wayen d-yeddan deg uẓayer n tneflust d uswaḍ n
tugrint ineflusen ddaw tiselwit n uselaway amezwaru n Tsenbart Tunnigt.
AMAGRAD 175 : Aseqqamu Unnig n Tneflest yettak-d rray-is deg uzref yesɛa
uselway n tigduda ad yessuref i yimeḥbas.
AMAGRAD 176 : Tasuddest, aseddu d lkalafat-nniḍen n Useqqamu Unnig n
Tneflust ad d-ttubeggnent s usaḍuf agemnan.
Asqamu Unnig n Tneflust ɣur-s timanit tadeblant d tin n tedrimt. D asaḍuf
agemnan ara d-yinin amek.
AMAGRAD 177 : Tettwasebded yiwet n Tsenbert Tunnig n Uwanek ma yella
Uselway n Tigduda yexdem tiḥerkelt tameqqrant, ma yella aneɣlaf amezwaru
yexdem anɣa neɣ tirmeggit.
Asuddes, tasuddest d useddu n Tsenbert Tunnigt n Uwanek ad tent-id-ibeggen
usaḍuf agemnan.
AZWEL WIS KRAD
ASWAḌ, TAƐESSAST N TEFRANIN
AKKED TSUDDA N UCIWER
IXF I : ASWAḌ
AMAGRAD 178 : Tisequma yettwafernen d nutenti ara yilin d timaswaḍin di
talɣa-nsent taɣerfant.
AMAGRAD 179 : Ad yettuḥaseb unabaḍ sdat n yiɛeggalen n texxamin n
lbarlaman di snat yid-sent ɣef usemres n yismaden n tɣussar i as-yettufernen di
yal alaɣmu n tɣussar.
Taggara n ulaɣmu tettili-d di yal taxxamt s ufran n usaḍuf yerzan alugen n
tɣussar n ulaɣmu-nni.
- 36 -
AMAGRAD 180 : Yefka usaḍuf azref i yal taxxamt n lbarlaman iwakken ad dteslal Taseqqamut n testant ɣef lecɣal yerzan tanfit tamatut.
Ur tezmir ara ad d-tlal Tseqqamut n testant ɣef yineḍruyen i yellan d aḥric n
yisali aɣedman.
AMAGRAD 181 : Yessefk ɣef tsuda d igemnan n uswaḍ ad gussen ma yella
ddan d tigawt taneflust d uselkem akked tmendawt, akken ara gussen tiwtilin n
useqdec d useddu n wallalen akked Tedrimt tazayezt.
AMAGRAD 182 : Aseqqamu amendaw d tasudut tamunant i yettḥaraben ɣef
tmendawt.
Akken yettḥarab daɣen Useqqamu amendaw ɣef tirit n rray i ugdud, tifranin n
Uselway n Tegduda akked tefranin n tneflest.
Ad yezrew daɣen tuttriwin i t-id-yettawḍen ɣef yigmuḍen n leɛḍil n tefranin n
Uselway n Tegduda akked tefranin n tneflest send ad d-yefk igemmaḍ n taggara
n yal n wayen d-yettwabdaren deg tseddart n ufella.
Aseqqamu amendaw yesɛa timanit deg tedbelt akked texriḍt.
AMAGRAD 183 : Yeddes Useqqamu amendaw s (12) n yiɛeggalen : (4) degsen iɛeyyen-iten Uselway n Tegduda ideg yella Uselway akked Uselway adday
n Useqqamu, (2) n ufrinen n Ugraw Aɣerfan Aɣelnaw, (2) n ufrinen n
Useqqamu n waɣlan, (2) n ufrinen n tsenbert tunnigt d (2) n ufrinen n Useqqamu
n uwanek.
Ma msawan leṣwat n yiɛeggalen n Useqqamu amendaw, d ṣṣut n Uselway ara ttyefrun.
Akken kan ara ttwafernen neɣ ttuɛeggnen, ad ḥebsen yiɛeggalen n Useqqamu
amendaw yal tamazant, tawuri, ayen s wayes yettukellef, taɣḍat akked yal lḥirfa
i sɛan anda nniḍen.
Ad iɛeggen Uselway n Tegduda Aselway akked Uselway adday n Useqqamu
amendaw yiwet n tikkelt kan i tmazant n (8) n yiseggasen.
Iɛeggalen n Useqqamu amendaw nniḍen sɛan tamazant n (8) n yiseggasen, yal
azgen ad yettwabeddel yal (4) n yiseggasen.
- 37 -
Qbel ad bdun axeddim, ad ggallen yiɛeggalen n Useqqamu amendaw sdat n
Uselway n Tegduda s limin-a :
"Ad ggalleɣ sdat n Sidi Rebbi, ad d-lhuɣ d uxeddim-iw s trawsa, ad ǧǧeɣ di
lbaḍna ayen i d-yekkan seg teɣtas, ad sgedleɣ ɣef yiman-iw ameslay i medden
ɣef wayen yerzan tizemmar n Useqqamu amendaw.”
AMAGRAD 184 : Yessefk ɣef yiɛeggalen n Useqqamu amendaw, widen
yettwafernen neɣ widen yettwaɛeggnen :
- Ad sɛun ugar n 40 n yiseggasen ass ideg ara ttwafernen neɣ ara ttwaɛeggnen ;
- Ad sɛun tarmit tasadart n (15) n yiseggasen ma drus deg uselmed aɛlayan n
tussniwin tizerfanin, deg tneflest, deg usadur n ubugaṭu deg Tsenbert tunnigt,
Aseqqamu n uwanek neɣ deg twuri taɛlayant n ddula.
AMAGRAD 185 : Kra ara tekk tmazant-nsen, Aselway, Aselway adday akked
yiɛeggalen n Useqqamu amendaw ad sɛun tanseqqit taɣedmanwit di temsal
tifgurin.
Ur zmiren ara ad ɛeddin deg ccreɛ neɣ ad ttwaḥebsen ɣef unɣa neɣ ɣef tirmeggit
anagar ma yeǧǧa uɛeggal s timmad-is tanseqqit taɣedmanwit i yesɛa neɣ yefka-d
Useqqamu amendaw ttesriḥ i waya.
AMAGRAD 186 : Rnu ɣer wayen i as-yettunefken n wayla deg yimagraden
nniḍen n tmendawt, Asqamu amendaw ad d-yefk rray ɣef wayen yerzan
timmendewt n yimtuwa, isuḍaf akked yilugan.
Yezmer ad yessuter Uselway n Tegduda rray n Useqqamu amendaw ɣef
timmendewt n yisuḍaf inegmanen mi ara yettwasiseḍfen deg lbarlaman.
Am akken Asqamu amendaw yezmer ad d-yefk rray-is ɣef walugen igensayen n
yal taxxamt n lbarlaman d wamek tella tmmendewt-nsen am wakken i d-yers
deg tseddart n ufella.
AMAGRAD 187 : Yezmer Uselway n Tegduda, Aselway n Useqqamu n
uwanek neɣ Aselway n Ugraw Aɣelnaw ad iger tiɣri n ucekti srid i Usqamu
amendaw.
Akken zemren daɣen ad as gren tiɣri n ucekti semmust n tmerwin (50) n
yimazanen neɣ kradt n tmerwin (30) n yiɛeggalen n Usqamu n waɣlan.
- 38 -
Asemres n tiɣri ucekti iɣef yella wawal deg snat n tseddarin n ufella ur rzin ara
tiɣri n ucekti n war timmendewt iɣef d-yella wawal deg umagrad 188 i diteddun.
AMAGRAD 188 : S tugin n Tsenbert tunnigt neɣ Asqamu n uwanek, tezmer ad
d-tili tiɣri n ucekti i Usqamu amendaw s war timmendewt mi ara tili yiwet seg
tamiwin ibedden deg teɣdemt tenna-d sdat n temnaḍt taɣedmant belli iseḍruyen
ineflusen iɣer qqnent tifrat n taluft tḍurr izerfan akked tlelli iɣef tweṣṣa deg
tmendawt.
D asaḍuf agemnan ara d-isbeggnen amek ara d-yili useḍru n tseddart n ufella.
AMAGRAD 189 : Ttnegrawen yiɛeggalen n Usqamu amendaw gar-asen kan ;
akken kan ara asen-gren tiɣri, sɛan kradt n tmerwin (30) n wussan iwakken ad dfken rray-nsen. Ma yella lḥir, ad asen-yessuter Uselway n Tegduda ad d-fken
rray-nsen deg mraw (10) n wussan.
Ma gren-asen tiɣri n ucekti ɣef wayen yerzan amagrad 188 n ufella, ad d-fken
rray-sen deg (4) wagguren. Akken yezmer daɣen ad rnun (4) wagguren nniḍen
ma ḥwaǧen-ten yiɛeggalen n Useqqamu maca ilaq ad xebbren tamnaḍt taɣedmat
d-yeccektan.
Asqamu amendaw yesrusuy ilugan is la ixeddem.
AMAGRAD 190 : Mi ara yaf Usqamu amendaw yiwen n umtawa neɣ amsisi
kecmen di wartimmendawt, ur d-yettili ara usezmel-nsen.
AMAGRAD 191 : Mi ara yaf Useqqamu amendaw aseḍru aneflus neɣ alug
wartimmendewt, ad yeɣli wazal-is ass ideg ara d-yeffeɣ rray n Useqqamu.
Mi ara yili useḍru aneflus yennzerfa d wartimmendewt ɣef llsas n umagrad 188
n ufella, ad yeɣli wazal-is ass ideg ara d-yeffeɣ rray n Useqqamu amendaw.
Leryuy akked teɣtas n Useqqamu amendaw ulac awal fell-asent. Yessefk ɣef
yiduba izayazen merra, iduba ideblanen akked iɣdmanwiyen ad tent-ḍefren.
AMAGRAD 192 : Tasenbert tasiḍnant d tamunant. Ccɣel-is d aswaḍ n tedrimt
n uwanek, tideganin tinmaḍanin, imuẓlan izuyaz akked raslmal n uwanek.
Tettikki Tsenbert tasiḍnant deg usenerni n unbaḍ iwatan akked tafrawant deg
useqdec n tedrimt tazayezt.
- 39 -
Yal aseggas, ad texdem Tsenbert tasiḍnant aneqqis i Uselway n Tegduda, i
Uselway n Useqqamu n ddula, i Uselway n Ugraw Aɣerfan Aɣelnaw akked
Uneɣlaf Amezwaru.
D asaḍuf ara d-ibeggnen lkalafa, tuddsa, aswurem akked tiɣtas n tsistan-ines n
Tsenbert tasiḍnant, akken ara d ibeggen daɣen assaɣen gar tɣessiwin n uwanek i
d-yelhan d uswaḍ akked teswaḍt.
IXF II : TAƐESSAST N TEFRANIN
AMAGRAD 193 : Yessefk ɣef yiduba izuyaz ad d-suddsen tifranin tifrawanin
tirawsiwin.
Ɣef waya, ad tili leǧrida tamafrant ɣur imenkaden yal tikkelt mi ara yilint
tefranin.
D asaḍuf agemnan n anhil afernan ara d-ibeggnen amek ara d-yili useḍru n
waya.
AMAGRAD 194 : Tlul-d Tseqqamut tunnigt tamunant i tɛessast n tefranin.
Mi yemcawar Uselway n Tegduda akked yikabaren isertayen, ad d-yefren
amdan aɣelnaw ara tt-yesselwin.
Taseqamut tunnigt tamunant i tɛessast n tefranin ɣur-s asmil ameɣlal ara dtsebedd s yiɛeggalen-ines segmi ara d-yessiwel yimafranen.
Tasqamut tunnigt teddes s usemsawi:
- Ineflasen i d-yessumer Useqamu unnig n tneflest i d-iɛeggen Uselway n
Tegduda.
- Tizmmar timunanin i d-yettwafernen seg tmetti taɣarimt ara d-iɛeggen
Uselway n Tegduda.
Ad tḥareb tseqamut tunnigtt ɣef tefrawant d tezdg n tefranin tiselwayanin,
tineflusin d tedgananin seg usiwel imafranen alamma d uberreḥ n yigemmaḍ n
laɛḍil n tefranin.
Akken ara tebdded daɣen tseqamut tunnigt ɣef:
- Tmuɣli n uṣniles n wumuɣ amafran.
- Asnileɣ n yiwellihen i uselhu n yiḍrisen ineflusen yesuddusen tifranin.
- 40 -
- Asuddes n tedewilt n tannant i usileɣ n yikabaren ɣef tɛessast n tefranin akked
amek ara yarun tuttriwin n ucetki.
- D asaḍuf agemnan ara d-yesbeggnen aseḍru n umagrad-a.
IXF III : TISUDA N UCIWER
AMAGRAD 195 : Isud-d Useqqamu Unnig n Tinneslemt ɣur Uselway n
Tegduda ara d-yelhin d :
- Asebɣes akked usesmel n Ijtihad.
- Tikci n rray akked tmuɣli ɣef wayen yerzan lumuṛ n ddin deg wayen i asyettunefken.
- Aheggi n uneqqis awalan n leqdic-is i Uselway n Tegduda.
AMAGRAD 196 : Yeddes Useqqamu Unnig n Tinneslemt s 15 n yiɛeggalen
gar-asen Aselway, ara d-iɛeyyen Uselway n Tegduda gar yimussnawen
iɣelnawen deg tussniwin yerzan ddin.
AMAGRAD 197 : Isud-d Useqqamu Unnig n Laman i yesselwi Uselway n
Tegduda. D Aseqqamu ara d-yefken rray-is i Uselway n Tegduda ɣef wayen
yerzan timsal n laman aɣelnaw.
D Aselway n Tegduda ara ireṣṣin amek ara d-yili useḍru d useddu d usuddes n
Useqqamu Unnig n Laman.
AMAGRAD 198 : Isud-d Useqqamu Aɣelnaw n yizerfan n umdan
yettusemman "Aseqqamu" ɣur Uselway n Tegduda, ṭṭamen n tmendawt.
Yesɛa Useqqamu timanit n tedbelt akked tedrimt.
AMAGRAD 199 : Axeddim n Useqqamu d taɛessast, asendeh akked uskazal n
liḥala n yizerfan n umdan.
Ad yesked Useqqamu liḥalat ideg ttwaɛefsen yizerfan n umdan mi ara t-idxebbren i wakken ad d-yaf tifrat, ayagi war ma iḍurr lkalafat n udabu azerfan.
Ad yessiweḍ imir-nni igmuḍen n unadi i tedbelt terza temsalt neɣ i temnaḍin
tiɣedmanin teɛna temsalt.
Ad yeg Useqqamu tigawin i usaki, aselɣu akked taywalt i usnerni n yizerfan n
umadan.
Ad d-yefk daɣen rray, isumar akked yiwellihen i usnerni d uḥareb ɣef yizerfan n
umdan.
- 41 -
Ad yefk Useqqamu aneqqis awatyan i Uselway n Tegduda, i lbarlaman, i
Uneɣlaf amezwaru am wakken ara t-yessiweḍ daɣen i uzayez.
D asaḍuf ara d-yesfeṛzen tuddsa d wamek ara d-yili uɛeyyen n yiɛeggalen n
Useqqamu akked yilugan n tuddust d useddu-ines.
AMAGRAD 200 : Ilul-d Useqqamu Unnig n yilemẓiyen, d tuddsa n uciwer
yersen ɣur Uselway n Tegduda.
Yessemlal Useqqamu wid yettmetilen ilemẓiyen akked wid yettmetilen anabaḍ d
tsuda tizuyaz yetkellfen s temsal n yilemẓiyen.
AMAGRAD 201 : Yettak-d Useqqamu Unnig n yilemẓiyen rray-is d
yiwellihen-is ɣef temsal yerzan ayen i tteḥwiǧin yilemẓiyen akked wallalen ara
ten-yesǧuǧggen deg taɣulin n tdamsa, timetti, idles akked waddal.
Akken ara yessiweḍ daɣen i yilemẓiyen-agi azalen iɣelnawen, tafrit n tayri n
tmurt, tidmi tayermant akked twizi tanmettit.
AMAGRAD 202 : Isud-d Ugman aɣelnaw i uḥezzeb d umennuɣ mgal tijeɛɛal, d
tamdabut tadeblant tamunant yersen ɣur Uselway n Tegduda.
Yesɛa Ugman timanit n tedbelt akked tedrimt.
Timmunent n Ugman tettwasenked s tggallit n yiɛeggalen-is akked uḥareb nsen
mgal lḥerṣ, maḥyaf, yir awal d wayen n diri i izemren ad ten-yaweḍ mi ara dlhin d ccɣel-nsen.
AMAGRAD 203 : Gar wayen yellan d tiɣḍaḍ n Ugmam, asumer d uttikki deg
tsertit tamatut n uḥezzeb mgal tijeɛɛal iwakken ad yers llsas n uwanek n uzref
ara d-ibeggnen timmad, tezdeg akked tmassit n useddu n wayla azayzan.
Ad yefk Ugman aneqqis awalan i Uselway n Tegduda i uktazal n leqdic-is
yerzan aḥezzeb d umennuɣ mgal tijeɛɛal, lexṣaṣ yellan akked yiwellihen i dyesumer.
AMAGRAD 204 : Aseqqamu Aɣelnaw Adamsan Imetti yettusemman
"Aseqqamu" d adeg n udiwenni, n lemcawra akked usumer deg wayen yerzan
taɣult tadamsant timettit.
D netta i d amciwer n unabaḍ.
- 42 -
AMAGRAD 205 : Tiɣḍaḍ n Useqqamu :
- Ad yefk tagnit i tmetti taɣarimt iwakken ad tettekki deg lemcawra taɣelnawt
ɣef tsertit n unegmu adamsan imetti.
- Ad yeg assaɣen n udiwenni d lemcawra gar imsumuyen idamsanen akked
yimettiyen iɣelnawen.
- Ad yektazel, ad yezrew timsal sut lfayda taɣelnawt deg taɣult n tdamsa, timetti,
asegmi, asileɣ akked uselmed aɣlayan.
- Ad yessumer, ad iwelleh anabaḍ.
AMAGRAD 206 : Ilul-d Useqqamu Aɣelnaw i Unadi Ussnan d titiknulujiyin
yettusemman "Aseqqamu".
AMAGRAD 207 : Tiɣḍaḍ n Useqqamu :
- Ad yessnerni anadi aɣelnaw deg taɣult n usnulfu atiknuluji d wussnan.
- Ad yessumer allalen iwatan i unegmu n tzemmar tiɣelnawin n unadi-anegmu.
- Ad yektazel tazmert n yiseḍruyen iɣelnawen i tririt n wazal n yigmuḍen n
unadi deg wannar n tdamsa taɣelnawt deg uḥric n unegmu amezgan.
Ad iɛeyyen Uselway n Tegduda tazemmart taɣelnawt yettwassnen iwakken ad
yili d Aselway n Useqqamu.
Ad ibeggen usaḍuf tiɣḍaḍ nniḍen, tuddust akked tasuddest n Useqqamu.
AZWEL WIS KUẒ :
ASNILES N TMENDAWT
AMAGRAD 208 : D aselway n Tegduda ara yesnilsen tamendawt. D Agraw
Aɣerfan Aɣelnaw akked Useqqamu n uwanek ara tt-yeffernen am wakken ara
yeffren uḍris aneflus.
Ad yuɣal rray ɣer uɣref 50 n wussan seld aqbal-ines.
Mi yeqbel uɣref asniles n tmendawt, ad tt-id-yesuffeɣ Uselway n Tegduda.
AMAGRAD 209 : Ad yuɣal usaḍuf yerzan asenfar n tesnilest n tmendawt
warazal ma yella yugi-t uɣref.
Ur tezmir ara ad tuɣal tesnilest n tmendawt ɣef tefranin snat n tikkal deg yiwet n
tneflust.
AMAGRAD 210 : Ma yufa Useqqamu Amendaw tasnilest n tmendawt ur teɛni
ara imenzayen imatuten iɣef tedda tmetti tazzayrit, izerfan d tlelli n umdan d
uɣerfan, ur tbeddel ara urkiden igejdanen n yiduba akked tsuda, yezmer
- 43 -
Uselway n Tegduda ad d-yesuffeɣ srid asaḍuf n tesnilest n tmendawt war ma seg
tefranin n uɣref ma yella tewwi-d 3/4 n leṣwat n snat n texxamin n lbarlaman.
AMAGRAD 211 : Amur wis krad ɣef kuẓ (3/4) n yiɛeggalen n snat n texxamin
yeddukklen zemren ad sumren asenfar n usniles n tmendawt i Uselway n
Tegduda i izemren ad t-yesɛeddi ɣef tefranin.
Ma yeqbel-itt uɣref, ad tettusuffeɣ.
AMAGRAD 212 : Yal tasnilest n tmendawt ur tezmir ara ad tbeddel :
1- Timeẓri tagdudant n uwanek.
2- Annaḍ amagday yersen ɣef llsas n usṭuqetikubar.
3- Lislam d ddin n ddula.
4- Taɛrabt d tutlayt taɣelnawt tunṣibt.
5- Tilelliyin tigejdanin akked yizerfan n umdan d uɣerfan.
6- Timmad d tyiwant n tmurt n Lezzayer.
7- Sin yizumal n tegrawla akked Tegduda : takbabt taɣelnawt, imsiɣret aɣelnaw.
8- Aɛiwed n ufran n Uselway n Tegduda i yiwet n tikkelt kan.
ISEḌRUYEN N LEƐḌIL
AMAGRAD 213 : Isaḍufen imagnuten n imira i terra tmendawt-agi d isaḍufen
igemnanen ad qqimen ttwaseḍruyen alamma ttwabeddlen neɣ uɣalen wiyaḍ deg
umkan-nsen almend n tisrag timendawanin.
AMAGRAD 214 : Akka yella imir-a, ad ikemmel Useqqamu amendaw asemres
n lkalafat-is am wakken i d-ttwabeggnent deg tmendawt-agi, iɛeggalen-is ad
kemmlen timazanin-nsen alamma kfan.
Ma yella kra n ubeddel neɣ timerna ad ilin almend n tisrag yellan deg tmendawtagi ma ɛeṭṭlen sḍis (6) n wagguren seg wass i deg tettwaqbal.
Abeddel n uzgen n yiɛeggalen n Useqqamu amendaw d imafranen neɣ
ttwaɛeyynen, am wakken i t-id-tbeggen tmendawt-agi, ad yili s tseqqar, mbaɛd
aseggas wis kuẓ (4) n tmazant.
AMAGRAD 215 : Simi ara d-mlilent tewtilin iwulmen i useḍru n umagrad 188
n tmendawt, aseddu n umagrad-agi ad yili yettareṣṣa krad (3) n yiseggasen
mbaɛd asuffeɣ n yiseḍruyen.
- 44 -
AMAGRAD 216 : Ad tkemmel tuddsa yettukellfen s uḥareb ɣef yizerfan n
umdan di lkalafat-ines alamma yella-d useḍru n yimagraden 198 d 199 n
tmendawt.
AMAGRAD 217 : Aḍris n usniles amendaw yettwaqeblen ad i ttuṣeggem
usiḍen n yimagraden-is.
AMAGRAD 218 : Ad d-yesuffeɣ Uselway n Tegduda aḍris n usniles amendaw
yettwaqeblen ara yuɣalen yettwaselkem am usaḍuf agejdan n Tegduda.
Udem anaṣli d tsuqilt n tggalit i d-yettwabedren deg umagrad 90 n tmendawt :
"بسم ميحرلا نمحرلا هللا
أن أحترم الدين اإلسالمي و، أقسم باهلل العلي العظيم، وقيم ثورة نوفمبر الخالدة، وألرواح شهدائنا األبرار،وفاء للتضحيات الكبرى
وأعمل على توفير الشروط الالزمة للسير العادي للمؤسسات و، و أسهر على استمرارية الدولة، و أدافع عن الدستور، أمجمده
و، و مؤسسات الجمهورية و قوانينها، وأحترم حرية اختيار الشعب، وأسعى من أجل تدعيم المسار الديمقراطي،النظام الدستوري
وأعمل، وأحمي الحريات و الحقوق األساسية لإلنسان و المواطن، ووحدة الشعب و األمة،أحافظ على سالمة التراب الوطني
.و أسعى بكل قواي في سبيل تحقيق المثل العليا للعدالة و الحرية و السلم في العالم،بدون هوادة من أجل تطور الشعب وازدهاره
".و هللا على ما أقول شهيد
«Fidèle au sacrifice suprême et à la mémoire sacrée de nos martyrs ainsi qu’aux
idéaux de la Révolution de Novembre éternelle, je jure par Dieu Tout Puissant de
respecter et de glorifier la religion islamique, de défendre la Constitution, de veiller à
la continuité de l’Etat, de réunir les conditions nécessaires au fonctionnement normal
des institutions et de l’ordre constitutionnel, d’oeuvrer au renforcement du processus
démocratique, de respecter le libre choix du peuple, ainsi que les institutions et lois de
la République, de préserver l’intégrité du territoire national, l’unité du peuple et de la
nation, de protéger les libertés et droits fondamentaux de l’homme et du citoyen, de
travailler sans relâche au développement et à la prospérité du peuple et d’oeuvrer de
toutes mes forces à la réalisation des grands idéaux de justice, de liberté et de paix
dans le monde»
«Dieu en est témoin».
Udem anaṣli d tsuqilt n tggalit i d-yettwabedren deg umagrad 183 n tmendawt :
وأحفظ سرية المداوالت وأمتنع عن اتخاذ موقف علني في أي،»أقسم باهلل العلي العظيم أن أمارس وظائفي بنزاهة وحياد
.«قضية تخضع الختصاص المجلس الدستوري
«Je jure par Dieu Tout Puissant d’exercer en toute impartialité et neutralité mes
fonctions, de préserver le secret des déliberations et de m’interdire de prendre une
position publique sur toute question relevant de la compétence du Conseil
Constitutionnel».
- 45 -
Télécharger le fichier (PDF)
Tamendawt 2016 s tmazight.pdf (PDF, 779 Ko)
kab_Latn fra_Latn fra_Latn fra_Latn fra_Latn eng_Latn fra_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn unk kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn unk kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn unk kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn unk kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn unk kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn unk kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn unk kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn min_Latn kab_Latn kab_Latn kab_Latn kab_Latn unk kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn unk kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn unk kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn unk kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn unk kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn unk kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn slk_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn unk kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn unk kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn unk kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn unk kab_Latn dyu_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn unk kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn cat_Latn kab_Latn kab_Latn kab_Latn kab_Latn smo_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn unk kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn unk kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn unk kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn unk kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn unk kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn unk kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn unk kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn unk kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn unk kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn unk kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn taq_Latn kab_Latn kab_Latn kab_Latn unk kab_Latn taq_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn mos_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn unk kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn unk kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn unk kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn unk kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn lus_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn dyu_Latn kab_Latn kab_Latn kab_Latn kab_Latn kab_Latn kab_Latn unk kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn unk kab_Latn kab_Latn bam_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn unk kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn fao_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn ron_Latn kab_Latn kab_Latn unk kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn unk kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn unk kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn ilo_Latn kab_Latn kab_Latn unk kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn unk kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn est_Latn kab_Latn kab_Latn kab_Latn unk kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn unk kab_Latn kab_Latn kab_Latn kab_Latn kab_Latn kab_Latn kab_Latn kab_Latn uig_Arab ara_Arab ara_Arab ara_Arab ara_Arab ara_Arab ara_Arab fra_Latn fra_Latn fra_Latn fra_Latn fra_Latn fra_Latn fra_Latn fra_Latn fra_Latn fra_Latn fra_Latn fra_Latn kab_Latn ara_Arab ara_Arab fra_Latn fra_Latn fra_Latn fra_Latn unk ltz_Latn nno_Latn